Švarceneger se sprema da zameni Trampa u „Šegrtu“ – NovostiDana.rs\nŠvarceneger se sprema da zameni Trampa u „Šegrtu“\nVAŠINGTON – Dok se novoizabrani predsednik SAD Donald Tramp sprema za ulazak u Belu kuću, zvezda filmskog serijala „Terminator“ i nekadašnji guverner Kalifornije Arnold Švarceneger priprema se da zauzme njegovo mesto u rijaliti programu „Šegrt“.\nAmerički glumac nada se boljoj gledanosti šou programa, koji će pod nazivom „Novi poznati šegrt“ početi da se emituje 2. januara na En-bi-siju, prenosi Rojters.\n„Želim da izrazim svoju ličnost“, rekao je Švarceneger (69) ocenjujući da je Tramp na sjajan način izrazio svoju ličnost u rijalitiju.\nOn je dodao da je tražio da se rijaliti program premesti iz Njujorka u Kaliforniju.\nŠvarceneger je ranije ovog meseca, na predstavljanju „Novog poznatog šegrta“ , rekao da ga ne brine što će Tramp ostati izvršni producent ovog rijaliti šou programa.\nOn je ocenio da je „to samo biznis“ koji može da se poredi sa situacijom kada je on postao guverner Kalifornije i pritom zadržao filmska prava i novac koji je dobijao na ime filmskog serijala „Terminator“.\nAmerički glumac je rekao da će biti „ozbiljan zadatak“ zameniti Trampa u ulozi šefa u ovom rijalitiju.\nTakmičari, među kojima će biti i nekadašnja britanska pop zvezda Boj Džordž, pokusaće da skupe novac u dobrotvorne svrhe, pri čemu će savete dobijati od finansijskih magnata poput Vorena Bafeta.


08-06-2019 12:47 Svet Planeta\nZvanični Karakas pripremio je mehanizam za trgovinu sa Rusijom u rubljama, budući da zbog američkih sankcija postoje problemi sa obavljanjem transakcija u dolarima, izjavio je potpredsednik Venecuele Tarek el Ajsami.\n„Sve mehanizme smo uzeli u obzir jer jednostrane sankcije koje je Amerika uvela koče tradicionalni sistem obavljanja transakcija u dolarima. Zbog toga smo osmislili sistem da se transakcije obavljaju u rubljama“, rekao je Ajsami na marginama Međunarodnog ekonomskog foruma u Sankt Peterburgu.\nPrethodno je na forumu i ruski predsednik Vladimir Putin govorio o padu poverenja u dolar, rekavši da je zbog toga neophodno revidirati njegovu ulogu, budući da je američka valuta postala instrument pritiska na ceo svet.\nTramp kaže da ga ne zanima Mesec, hoće da ide na Mars, više o tome OVDE.\nNEOČEKIVAN POTEZ RUSIJE I BELORUSIJE: Razmatraju uvođenje zajedničke valute!


Električni automobili zauzeli 54% tržišnog udjela u Norveskoj – mojKontakt portal – Radio Televizija Kontakt\nProdaja električnih automobila u Norveškoj pretekla je prošle godine vozila na benzinski, dizel i hibridni pogon, a njemački Folksvagen je istisnuo “Teslu” kao najveći proizvođač automobila na baterije na tom tržištu, pokazuju današnji zvanični norveški podaci.\nTakozvana baterijska električna vozila (BEV) činila su 54,3 posto svih novih automobila prodatih u toj nordijskoj zemlji 2020. godine, što je globalni rekord i znatan skok sa udjela od 42,4 procenta prethone godine, objavio je Norveški savez za drumski saobraćaj (OFV), prenosi Rojters.\nPrije jedne decenije, ovi automobili su imali udio od samo jedan posto na tom tržištu.\nMada je prodaja BEV automobila u pojedinim mjesecima 2020. prelazila magičnu brojku od 50 odsto u ukupnoj mjesečnoj prodaji, ovo je prvi put da su potpuno električni automobili na nivou cijele godine nadmašili obim prodaje svih modela vozila s motorima sa unutrašnjim sagorijevanjem.\nProdaja BEV automobila se ubrzala posljednjih meseci 2020, pri čemu je u decembru dostigla najviši nivo u bilo kom mesecu s udjelom od 66,7 posto u ukupnoj prodaji.\nFolksvagenova marka Audi našla se lani na vrhu lestvice najprodavanijih novih putničkih automobila u Norveškoj sa svojim SUV vozilima e-tron i sportsbek vozilima, dok je “Teslin” Model 3, inače pobednik 2019. godine, pao na drugo mesto.\n„Naša preliminarna prognoza je da će električni automobili premašiti 65 posto tržišnog udela 2021. Ako to uspijemo, cilj da se 2025. godine prodaju samo automobili sa nultom emisijom biće na dohvat ruke“, rekla je Kristina Bu, predsednica Norveške asocijacije za električna vozila.\n“Teslino” srednje sportsko terensko vozilo Model Y trebalo bi ove godine da stigne na norveško tržište, kao i prvi električni SUV-ovi iz Forda, BMW-a i VW-a.\nNasuprot gore navedenim podacima, tržišni udio dizelaša u Norveškoj pao je sa visokih 75,7 procenata iz 2011. godine na samo 8,6 posto u 2020.\nU Srbiji od korone oboljele još 2.653 osobe, preminula 41


Sa jednog od biračkih mesta u Prištini, na lokalnim izborima (19. novembar 2017.)\nCentralna izborna komisija (CIK) na Kosovu saopštila je da je više od 5.200 kandidata za gradonačelnike i opštinske odbornike njih 160 osporeno i uklonjeno sa lista.\nSamoopredeljenje podnosi novu listu\nZakon o izborima na Kosovu određuje da kandidat na izborima ne može biti osoba koja je proglašena krivom za krivično delo pravosnažnom presudom u poslednje tri godine.\nArljin Mandžuka (Arlind Manxhuka) iz Pokreta Samoopredeljenje potvrdio je za Radio Slobodna Evropa (RSE) da su podneli novu listu kandidata.\nI Demokratska partija Kosova saopštila je da je izvršila zamenu kandidata, uključujući i kandidaturu Samija Ljuštakua (Lushtaku), prethodnog kandidata te partije za gradonačelnika Skenderaja.\nU Demokratskom savezu Kosova imali su probleme sa kandidatima za skupštinske odbornike. Rekli su da će i oni ispoštovati odluku CIK-a i izvršiti zamenu, kao i oni u Alijansi za budućnost Kosova.\nEhat Miftaraj iz Kosovskog instituta za pravdu ocenjuje za RSE da političke partije uopšte, bilo na parlamentarnim ili lokalnim izborima, ne uzimaju za ozbiljno pitanje integriteta kandidata, ali ni zakonske obaveze.\n"Veoma je zabrinjavajuće da političke partije predlažu 160 kandidata, odnosno osoba, bilo sa skupštinske odbore ili za gradonačelnike, koji imaju konačne presude u poslednje tri godine. Političke partije, s jedne strane, neprestano govore o vladavini zakona, borbi protiv korupcije i organizovanog kriminala, a s druge, prvom prilikom predlažu ljude koji su počinili krivična dela", ističe on.\nOn dodaje da se političke partije prilikom sastavljanja liste sa kandidatima, uglavnom odlučuju za one koji sigurno mogu doneti glasove partiji, pritom ne osvrćući se na njihov integritet.\n"To podrazumeva da partije, zarad glasova, ugrožavaju osnovne principe demokratskog društva, dobra vladavina i vladavina prava", navodi Miftaraj.\nUglavnom iz svih ovih partija s kojima je RSE razgovarao navode da su njihovi osporeni kandidati imali probleme sa zakonom zbog neke novčane kazne, sudske opomene ili slično.\nArton Demhasaj, izvršni direktor organizacije "Çohu", navodi da je moguće da partije nisu imale dovoljna saznanja o svojim kandidatima, ali o pojedinima se i javno znalo, kao što je slučaj Samija Ljuštakua.\n"On je time hteo da izazove CIK i pravosudni sistem", kaže Demhasaj.\nVerifikaciju kandidata za gradonačelnike opština i skupštine opština sproveli su Sudski savet Kosova, Ministarstvo unutrašnjih poslova, Kosovska obaveštajna agencija, Ministarstvo spoljnih poslova, odbrane i Carina Kosova.\nNe može kandidat, može premijer\nShodno odluci Vrhovnog suda Kosova lider Samoopredeljenja Aljbin (Albin) Kurti nije mogao da učestvuje na vanrednim parlamentarnim izborima održanim 14. februara.\nAljbin Kurti, i njegov prethodnih na mestu premijera Avdulah (Avdullah) Hoti tokom intoniranja kosovske himne prilikom primopredaje dužnosti 23. marta 2021. u Prištini.\nTo međutim nije imalo uticaja na odluku o izboru Kurtija, čija partija je na izborima od ukupno 120 poslaničkih mesta osvojila 59, za premijera.


Četvrta međunarodna konferencija mediteranskih zemalja „Arome Montengro“ o onkologiji, dijagnostici i tretiranju kancera, kao i dostupnosti lekova, održana je nedavno u hotelu Falkenštajner u Bečićima, na crnogorskom primorju.\nOkupila je 170 lekara i drugih stručnjaka iz 17 zemalja, sa oko 65 predavača.\nKao edukacija za mlade onkologe, pred početak konferencije, tradicionalno je održan Knowledge Hub gde je među predavačima bio i Vukašin Radulović iz Helianta, koji je, zajedno sa Tomijem Kovačevićem iz Instituta za plućne bolesti Vojvodine u Sremskoj Kamenici, održao predavanje „Electronic health records (EHR) as a foundation for value-based healthcare“.\nRadulović je mlade onkologe upoznao sa tim zašto je informatizacija zdravstvenog sistema nužna te zašto nove tehnologije treba prihvatiti. Istakao je da, u skladu sa tim, lekari treba da naprave izvesne promene u svom načinu rada.\nTe promene će imati višestruke korisne efekte, koji možda na prvi pogled nisu jasni, ali će to postati čim vide svu „moć“ prikupljenih podataka, kada uz njihovu pomoć dobiju celokupnu sliku o stanju pacijenta i, samim tim, bolje odrede terapiju.\nOn je govorio i o novim trendovima u digitalizaciji, kao što su registri bolesti. Oni sadrže sve podatke o pacijentima sa određenom vrstom bolesti u određenoj bolnici. Ti podaci dolaze direktno od pacijenata i rezultat su njihovog svakodnevnog beleženja toka bolesti.\nMladi onkolozi su saznali na koji način informacioni sistemi u zdravstvu danas prikupljaju podatke o procesu lečenja pacijenata, te kako da se iz gomile takvih podataka izvuku kvalitetni zaključi koji mogu njihov rad da učine efikasnijim.\nTi kvalitetni podaci mogu pomoći da se poboljša znanje o stanju pacijenta, unaprede terapije i vode ka personalizovanju zdravstvene zaštite.\nHeliant je kompanija koja je prva u Srbiji videla informacione sisteme u zdravstvu ne samo kao puko unošenje podataka i pomoć prilikom fakturisanja usluga, već i kao sredstvo za prikupljanje struktuiranih podataka na osnovu kojih se mogu izvlačiti kvalitetni zaključci.


Igor Davidović: Brisel u potrazi za politikom prema BiH – Magazin Plus\nHome/Igor Davidović: Brisel u potrazi za politikom prema BiH\nIgor Davidović, šef Misije BiH pri EU u Briselu i dugogodišnji bh. diplomata, smatra da svi politički faktori i društvo u cjelini predstojeći period i dolazak visoke delegacije EU u BiH treba da iskoriste kao priliku da prenesu svoje viđenje o budućnosti BiH na putu ka EU i da se konačno otvori prostor za već dugo očekivani korak – predaju aplikacije za članstvo u Uniji.\nU intervjuu za “Nezavisne” Davidović naglašava da je EU trenutno u potrazi za odgovorima kako pomoći BiH da se izvuče iz situacije u kojoj se nalazi.\nNN: Možete li nam iz prve ruke reći kakav je stav Brisela o posljednjim dešavanjima u BiH, u kontekstu pogoršane sigurnosne situacije u zemlji, ali i pokušaja određenih političkih faktora da instrumentaliziraju proteste bh. građana?\nDAVIDOVIĆ: U Briselu proteste ocjenjuju kao izraz nezadovoljstva društvenom i ekonomskom situacijom. Na nasilje se gleda i analizira sa velikom pažnjom jer svi su svjesni krhke situacije u BiH. U Briselu su oprezni kada je u pitanju pozadina nasilnog dijela protesta, a što se tiče pozadine mirnih protesta držim da je visoka predstavnica Ketrin Ešton u svom obraćanju Evropskom parlamentu jasno kazala kako je šokirana navodima u BiH da EU stoji iza njih.\nNN: Najviši zvaničnici EU, upravo uključujući i Ketrin Ešton, komesara za proširenje Štefana Filea i ministra vanjskih poslova Grčke, dolaze u BiH. Šta možemo očekivati od ove posjete i nove serije sastanaka sa bh. liderima, od kojih su svi dosadašnji bili jalovi?\nDAVIDOVIĆ: EU je trenutno u potrazi za politikom prema BiH. Stoga sve najavljene i nenajavljene posjete BiH, a koje će se desiti u narednom periodu, treba da iskoristimo kao priliku da prenesemo svoje viđenje o budućnosti našeg puta ka Evropskoj uniji, da utičemo na poziciju EU i da konačno otvorimo prostor za već dugo očekivani korak – predaju aplikacije za članstvo u EU.\nNN: Imate li informacije kakve poruke i mjere briselska trojka donosi u BiH?\nDAVIDOVIĆ: Brisel je još u fazi šoka, nisu očekivali onakve slike iz BiH. Polako prelaze u fazu preispitivanja svoje politike prema BiH i u potrazi su za odgovorima na pitanja da li oni barem dijelom mogu pomoći zemlji da se izvuče iz situacije gdje se trenutno nalazi.\nPoruka će biti jasna i nepromijenjena: “BiH ima perspektivu članstva, pomozite nam da vam pomognemo da se ta perspektiva i ostvari”. Još je rano reći kakve mjere sprema Brisel, ali ono što je vrlo vjerovatno jeste da one neće biti u vidu novih sankcija, koje su se, kako vidimo ovih dana, pokazale neproduktivnim.\nNN: Da li su istinite spekulacije da će nakon posljednjih dešavanja u BiH Brisel popustiti u svojim zahtjevima i uslovima koje zemlja treba da ispuni kako bi mogla aplicirati za kandidatski status?\nDAVIDOVIĆ: Ne vjerujem da će EU popustiti u svojim zahtjevima, ali se nadam da će poslušati ono što su im neki iz BiH i dijela međunarodne i nevladine zajednice govorili od samog početka insistiranja na potpunoj provedbi presude “Sejdić i Finci”. Birokratski i ad hok pristup BiH ne daje potrebne rezultate, i zbog toga ona treba da pristupi sa razrađenom i dugoročnom taktikom. BiH treba omogućiti da uđe u stvarni proces pregovora o članstvu, a onda u okviru tog istinskog procesa europeizacije zemlje, u periodu do punopravnog članstva, tražiti i implementaciju presude u slučaju “Sejdić i Finci” i sve drugo o čemu je u današnjoj konstalaciji odnosa u BiH teško ili nemoguće naći konsenzus.\nNN: Šta onda možemo očekivati od najavljenog jačeg angažmana EU u BiH u predstojećem periodu? Da li je EU spremna prepustiti inicijativu u tom pogledu SAD, što također možemo čuti?\nDAVIDOVIĆ: Od dolaska Petera Sorensena u septembru 2011. godine, kada je EU krenula sa tzv. pojačanim prisustvom u ovoj zemlji, svim dobronamjernim sugovornicima govorim da EU ne treba jačati svoje prisustvo u BiH, nego omogućiti jače prisustvo BiH u Briselu. To može samo kroz stvaranje preduslova za otvaranje pregovora o članstvu, kada istinska interakcija BiH i EU na osnovu partnerskih odnosa i započinje, a sve se predrasude ruše. Iskreno se nadam da je to ono što Brisel sprema za BiH, a kao bivši ambasador BiH u SAD mislim da bi i SAD bile spremne podržati takav veoma pozitivan razvoj događaja.\nNN: Da li su se poslije uvođenja ubrzanog mehanizma suspenzije bezviznog režima za zemlje zapadnog Balkana donekle stišale strasti među migraciono “najugroženijim” državama članicama EU?\nDAVIDOVIĆ: Moj utisak je da je usvajanje ovog mehanizma, barem do sada, djelovalo smirujuće na veći dio birokratskog i političkog aparata zemalja članica EU, a koje su dio šengen prostora. Iako BiH nije nikad ni spominjana kao veliki izvor problema, ono što ohrabruje jeste da u Briselu sve više shvataju da su instrumenti za stvarno sprečavanje “lažnih azilanata” u rukama zemalja članica. U prilog tome ide usvojena Rezolucija Evropskog parlamenta o BiH, u kojoj se pozdravlja najava Njemačke da će skratiti proceduru za dobijanje azila za neke zemlje Zapadnog Balkana, među kojim je i BiH, a što je jedna od najefikasnijih mjera za sprečavanje lažnih azilanata.


Nekoliko najlepših i najluksuznijih svetskih bazena — Wannabe Man\nTurističke destinacije ne obuhvataju samo mesta koja obiluju prirodnim lepotama – ima mnogo zanimljivih odredišta na kojima se nećete kupati u moru, nego u bazenu. Ovo su najlepši svetski bazeni, koje treba da posetite, ako volite i možete da putujete.\nDeplar Farm, Island\nOvo je mesto sa koga možete da posmatrate polarnu svetlost iz otvorenog bazena sa termalnim izvorima, dok slušate svoju omiljenu muziku. Bazen je smešten na poluostrvu Troll u blizini arktičkog kruga, temperatura vode je 38 stepeni, postoji podvodni zvučni sistem i ploveći bar sa koga vam služe piće u bazenu. Totalno luksuzno!\nМаrina Bay Sands, Singapur\nNajviši i najveći bazen na svetu nalazi se u odmaralištu u Singapuru i predstavlja četvrti najskuplji objekat ove vrste u svetu. Hotel ima 2561 sobu, kongresno izložbeni centar na preko milion kvadratnih metara, tržni centar, muzej, dva velika pozorišta, poznate restorane i najveću svetsku kockarnicu. Ali ono najbolje je ogroman bazen sa pogledom na zaliv, na visini od 57 spratova iznad mora.\nBronte Rock Pool, Australija\nIzgrađen je u stenovitoj litici na južnom kraju plaže Bronte, stepenice vode do plitkog bazena sa slanom vodom i pogledom na prelamanje talasa u Tihom okeanu. Ovde možete da plivate sa pogledom na otvoreno more, bez opasnosti od izazova okeana, dok gledate zalazak sunca, ili pijuckate omiljeno piće – u bilo koje doba dana i noći.\nKljučne reči bazenbazeniBrankica Miloševićmagazin za muškarcemuški magazinNekoliko najlepših i najluksuznijih svetskih bazenaPutovanjaWannabe Man


Maja Volk- “Put oko sveta za 90 minuta” • Poportal\nU utorak, 10. marta 2020. godine sa početkom od 20 časova u Domu kulture, kostolačkoj publici predstaviće se Maja Volk- žena sa bezbroj talenata , dvostruki doktor nauka, profesor dramaturgije, pisac, scenarista, voditelj, muzičar, majstor origamija.\nKroz muzičko putovanje sa pričom o zdravoj ishrani predstaviće se programom koji nosi naziv “Put oko sveta za 90 minuta”. Kroz spoj pesme, jezika i iskustva, publika dobija preko 3000 pesama na 50 različitih jezika.\nOrganizator muzičkog predavanja je Centar za kulturu Kostolac pod pokroviteljstvom Gradske opštine Kostolac.\nCena ulaznice iznosi 200 dinara.\nUlaznice se mogu kupiti istog dana na biletarnici Doma kulture Kostolac od 18 časova.


Statistika - 1\nU svijetu trenutno zaraženo 7.070.095 osoba\n11. 09. 2020 09:14\nU svijetu je virusom korona trenutno zaraženo 7.070.095 lica, a do sada su zabilježena ukupno 28.329.822 slučaja infekcije, podaci su statističkog portala "Vorldometar".\n31. 07. 2020 10:10\nUkupan desezonirani promet trgovine na malo u BiH u junu, posmatran u tekućim cijenama, veći je za 8,5 odsto u odnosu na maj, objavila je Agencija za statistiku BiH.\n25. 05. 2020 14:12\nBEOGRAD - U prva četiri mjeseca ove godine preminule su 34.642 osobe u Srbiji, što je za 2,8 odsto manje nego prošle godine u istom periodu, saopštio je Republički zavod za statistiku.\nNajviša prosječna plata u septembru 1.426 KM u oblasti finansija\n24. 10. 2019 15:02\nBANJALUKA - Najviše prosječne plate u Republici Srpskoj u septembru su u finansijskim i djelatnosti osiguranja gdje iznose 1.426 KM i veće su za 1,64 odsto u odnosu na avgustovsku, saopšteno je iz Saveza sindikata RS.\nProsječna septembarska plata u RS 909 KM\n22. 10. 2019 14:06\nProsječna septembarska plata nakon oporezivanja u Republici Srpskoj iznosila je 909 KM i u odnosu na avgust nominalno je manja za 0,2 odsto, a realno manja za 0,8 odsto, saopšteno je iz Zavoda za statistiku Srpske\n22. 10. 2019 10:23\n23. 09. 2019 09:39\nSARAJEVO - U BiH je u prvih šest mjeseci ove godine rođeno manje beba nego u istom periodu prošle godine, a više je umrlih stanovnika.\n22. 08. 2019 13:16\n24. 06. 2019 13:38\nBANJALUKA - Prosječna majska neto plata u Republici Srpskoj iznosila je 903 KM i to je prvi put da prelazi granicu od 900 KM, izjavio je vršilac dužnosti direktora Republičkog zavoda za statistiku Jasmin Komić.\n25. 05. 2019 08:20\nBANJALUKA, SARAJEVO - Evidencije zavoda za zapošljavanje u BiH su trenutno "siromašnije" za više od 100.000 imena u odnosu na tri godine ranije.


Ćute o problemima pokrajine – Nadlanu.com\nĆute o problemima pokrajine\nObjavljeno 11. jan 2012. / 11:17:02\nNOVI SAD, 11. januara 2012. (Beta) – Potpredsednik Liberalno-demokratske partije (LDP) Dušan Mijić kritikovao je u sredu Vladu Vojvodine, Demokratsku stranku (DS) i Ligu socijaldemokrata Vojvodine (LSV) i optužio ih da se ne zalažu za interese Vojvodine.\n“Činjenica da je bruto društveni proizvod Vojvodine pao ispod nivoa centralne Srbije trebalo bi da izazove pravu političku buru u pokrajini, ali to se ne dešava. Ćuti Vlada Vojvodine, ćuti DS, ćute i autonomističke stranke”, rekao je Mijić na konferenciji za novinare u Novom Sadu.\nOn je optužio LSV da je postao “batina” političkih snaga koje se bore protiv pokrajine i njenih institucija, dok je DS-u zamerio to što se ne oglašava o zaostajanju Srbije u procesu evropskih integracija, zbog čega veoma trpi i Vojvodina.\nPrema Mijićevim rečima, Vojvodina mora imati jasno definisan i precizno odredjen politički cilj, oko kojeg će se okupiti sve političke snage koje se iskreno zalažu za autonomiju pokrajine.\n“Verbalno autonomašenje i prepucavanje izmedju DS-a i LSV-a ne otvara radna mesta i ne privlači kapital toliko potreban Vojvodini”, kazao je Mijić.


Na današnjoj letnjoj pozornici u 20. veku izgrađena je bila crkva – IN info\nNa današnjoj letnjoj pozornici u 20. veku izgrađena je bila crkva\nNa jugoistočnoj strani tvrđave u Nišu, desno od Stambol kapije, nalazila se crkva. Izgrađena je za potrebe vojske, tridesetih godina, 20. veka. Ne postoji nijedan snimak kako je crkva izgledala u celosti. Radovi su izvedeni po projektu arhitekte Griegorija Samojlova 1959. godine u betonu, kamenu i drvetu.\nCrkva je oštećena 50 – ih godina prošlog veka, nakon što je eksplozija municije oštetila, tada je doneta odluka o rušenju i izgradnji letnje pozornice. Danas se na Letnjoj pozornici održavaju brojne kulturne manifestacije i sadržaji, gde dolaze na hiljade posetilaca.\nprethodnaUhapšeno lice u Nišu, zbog kako se sumnja zloupotrebe službenog položaja\nsledećaRadovi JKP Mediana Niš


„Obrazovanje za socijalnu koheziju BiH na putu ka EU“\n12. Decembra 2012. Arhiva Visoko.co.ba\nPovodom održavanja završne konferencije projekta „Obrazovanje za socijalnu koheziju BiH na putu ka EU“ bit će održana posebna press konferencija, 13. 12. 2012. godine, u 12,00 h u hotelu „Zenica“ Zenica. Na press konferenciji prezentirat će se suština realizacije ovog projekta u protekle tri godine, a koju je implementiralo je Ministarstvo za obrazovanje, nauku, kulturu i sport Zeničko-dobojskog kantona i Pedagoški zavod, u saradnji i uz finansijsku podršku organizacije Save the Children.\nProjekt je imao za cilj da obezbijedi pravičan pristup inkluzivnom i kvalitetnom obrazovanju sve djece, sa posebnim naglaskom na djecu iz ranjivih i isključenih skupina na području Zeničko-dobojskog kantona, te da promovira toleranciju i poštovanje različitosti kroz obrazovni sistem i društvo.\nCilj ove završne Konferencije je predstavljanje dobrih modela i primjera iz prakse, iskustava kao i održivih rješenja za uvođenje metodologije Indeksa inkluzivnosti u sistem obrazovanja te promoviranje njegovog uvođenja i rada prema ovoj metodologiji u sve osnovne škole u Zeničko-dobojskom kantonu.\nOdlazak velikog majstora IVANA BALIĆA\nEvo kako je premijer Plevljak u svojoj prezentaciji predstavio ZDK Piteru Sorensenu


EK dala prve preporuke za bolju zaštitu novinara - JUGPRESS\nPostavio: Jugpress 18 Septembra, 2021\nEvropska komisija predstavila je pre par dana prve preporuke za poboljšanje bezbednosti novinara i drugih medijskih profesionalaca.\nPredložene mere imaju za cilj, između ostalog, bolju zaštitu novinara tokom demonstracija, veću bezbednost na internetu i posebnu podršku novinarkama.\n“Novinari su se proteklih godina suočavali sa sve većim brojem napada, uključujući ubistva u najtragičnijim slučajevima”, saopštila je EK i navela da je kriza zbog kovida-19 dodatno otežala njihov rad, jer su im smanjena primanja i ograničeno kretanje.\n“Nijedan novinar ne bi trebalo da umre ili da bude povređen zbog svog posla. Moramo da podržimo i zaštitimo novinare: oni su od suštinske važnosti za demokratiju. Danas pozivamo članice da preduzmu odlučne akcije da EU učine sigurnijim mestom za novinare”, rekla je Jurova.\n“Medijske slobode i pluralizam su u srži vrednosti EU i moramo ih aktivno braniti”, kazao je Breton.\n“Saradnja sa predstavnicima novinarama je ključna za odlučivanje o najprikladnijim merama, na primer kada je u pitanju vizuelna identifikacija medijskih radnika”, saopštila je EK, a jedna od preporuka je i određivanje oficira za vezu koji bi pre planiranih protesta obaveštavao novinare o mogućim rizicima.\n“Relevantna nacionalna tela za sajberbezbednost bi trebalo, na zahtev, da pomognu novinarima koji traže da se utvrdi da li su njihovi uređaji ili onlajn nalozi kompromitovani”, dodaje se.\n“Žene novinarke se više suočavaju s pretnjama nego njihove muške kolege, a 73% njih je reklo da je doživelo onlajn nasilje tokom svog rada”, saopštila je EK, pozivajući članice da podrže inicijative čiji je cilj osnaživanje novinarki, profesionalaca iz manjinskih zajednica i novinara koji izveštavaju o pitanjima ravnopravnosti.


Kenzo revija obogaćena elementima inspirisanim nautikom - Harper‘s Bazaar\nModa / Revije 26. jun 2019.\nKako bi zatvorio parisku nedelju muške mode, modna kuća Kenzo je debitovala novom kolekcijom koja je istakla rodni grad Kenzo Takade – Himeđi – kao inspiraciju za prolećnu 2020 kolekciju. Stajlinzi su direktno bazirani na grupi jakih žena, poznatih kao japanskih slobodnih ronilaca. Preko 2 hiljade godina, žene su ronile na okeansko dno u potrazi za morskim plodovima za svoje društvo.\nKolekciju, koju su dizajirali Humberto Leon i Carol Lim, posebnom čine komadi inspirisani modernom ronilačkom opremom i generalno morem. Ovo se posebno ogleda u ženskim odelima od neoprena u narandžasto-ljubičastoj i crnoj nijansi, topovima od žerseja i haljinama. Takođe su se posebno istakle i suknje kreirane od žakarda sa bisernim detaljima.\nReviju je kompletirao nastup Solange Knowles, koja se na modnoj pisti pojavila u prelepom Kenzo stajlingu, sa kosom upletenom u pletenice. Nakon nastupa, poslednji put za ovu modnu kuću, prošetali su kreativni direktori koji su se sa svima pozdravili.\nmoda revije nautika more Kenzo sirene Japan poslednja kolekcija pariska nedelja PFW 2019\npoznati trendovi događaji shopping kultura moda enterijeri luksuz


Meso u domaćim prodavnicama zdravstveno bezbedno - Ekonomske Vesti\n6. maj. 2015 Andrija Matić 0 Comments meso, Ministarstvo poljoprivrede i zaštite životne sredine, Snežana Bogosavljević-Bošković, zamrznuto meso\nMinistar poljoprivrede i zaštite životne sredine u Vladi Republike Srbije Snežana Bogosavljević-Bošković potvrdila je danas da potrošači u Srbiji nemaju razloga za zabrinutost kada je reč o smrznutom mesu koje se uvozi iz EU jer se ono odmrzava isključivo u registrovanim objektima i koristi samo za preradu.\nBogosavljević-Bošković je u izjavi za Radio-televiziju Srbije (RTS) istakla da nije tačno da se u prometu na srpskom tržištu nalazi meso koje je uvezeno iz EU kao zamrznuto, a koje se ovde, nakon odmrzavanja, prodaje kao sveže.\nMinistar je ponovila da je meso koje se nalazi u ovlašćenim i registrovanim prodavnicama zdravstveno bezbedno, uz podsećanje na to da meso koje se uvozi iz Unije prolazi stroge kontrole i laboratorijska ispitivanja.\nOna je objasnila da se meso može prodavati kao ohlađeno ili zamrznuto, pri čemu se zamrznuto meso koje stiže u Srbiju odmrzava i koristi isključivo u objektima koji su odobreni za tu svrhu.\nPrema njenim rečima, do sada je ovo meso korišćeno samo za preradu, u strogo kontrolisanim uslovima i pod nadzorom veterinarske inspekcije.\nKada je reč o roku upotrebe zamrznutog mesa, on zavisi od velikog broja faktora, a pre svega od temperature i načina čuvanja, ukazala je Bogosavljević-Bošković i ponovila da u našim prodavnicama nema odmrznutog mesa koje se prodaje kao sveže.\n← Grčka platila MMF-u 200 miliona evra\nFrižider bi trebalo da „živi“ od 13 do 17 godina →


ROKADA NA MESTU ŠTOPERA: Milunović na izlaznim vratima, ponovo aktivirana stara želja crveno-belih? | Novosti.RS\nDolazaka jednog centralnog defanzivca je prioritet za aktuelnog šampiona Srbije i uskoro će čelnici kluba sa "Marakane" početi intezivno da rade na tome.\nPrva meta je letošnja želja – štoper Arisa Lindzi Rouz, prema nezvaničnim informacijama do kojih je došao B92.net.\nNaravno, nije jedini na spisku, pošto se spukuliše o Aleksandru Dragoviću i još jednom defanzivcu iz Ukrajine, čije se ime drži u tajnosti.\nIpak, Rouz je prva opcija, do koje Zvezda letos nije mogla u trenutku kada joj je cena od milion evra bila previsoka.\nDolazak jednog štopera znači i izvestan odlazak Nemanje Milunovića, šest meseci pre isteka ugovora.\nBivši član BATE Borisova igra u jako promenjivoj formi, za razliku od Miloša Degeneka, i vrlo verovatno će promeniti sredinu posle dve godine u dresu Crvene zvezde.\nZa njega postoji interesovanje iz istočnih zemalja i Zvezda je raspoložena za pregovore kako bi dobila obešteženja pre isteka saradnje.\nFK Crvena zvezda Nemanja Milunović FK Aris Lindzi Rouz\nDANIMA se u španskoj ali i svetskoj javnosti pominje ogroman dug FK Barselone, ali u utorak su tamošnji mediji izašli i sa cifrom - katalonski gigant duguje čak 820 miliona evra. Ali to nije sve...\n10. 11. 2020. u 17:22\nDOSKORAŠNjI vezista Crvene zvezde, Miloš Vulić, bio je jedna od tema sednice Disciplinske komisije Serije A.\nDRUGI najskuplji igrač u istoriji Barselone Osman Dembele, stigao je pre tri godine na Kamp Nou iz borusije Dortmund za 130 miliona evra.\nFUDBALSKA reprezentacija Engleske mogla bi biti sledeća žrtva korona virusa i to zbog strogih pravila Vlade Velike Britanije o karantinu.


Za vikend izmena režima saobraćaja kod "Ada mola" | Beogradske vesti\nTokom izvođenja radova na montaži čelične konstrukcije pešačko-biciklističkog prelaza kod „Ada mola”, doći će do izmene režima saobraćaja javnog gradskog prevoza od 26. septembra, od 21 sat do 27. septembra, do 5 sati ujutru.\nIz Sekretarijata za javni prevoz saopštili su da će tokom radova doći do zatvaranja prilaza Radničkoj ulici iz Paštrovićeve, u oba smera, dok će Radnička biti prohodna u oba smera. Na prilazu iz smera Obrenovca, kako se navodi, biće prohodna samo leva saobraćajna traka, uz razdelno ostrvo.\nVozila sa linija 23, 37, 51, 52, 53, 58, 88, 37N, 51N, 56N i E2 će u smeru od Požeške ulice do Beogradskog sajma saobraćati trasom: Požeška – Bulevar vojvode Mišića – petlja „Careva ćuprija” – Bulevar vojvode Mišića i dalje redovnim trasama, dok će u suprotnom smeru saobraćati redovno, navodi se u saopštenju.\nPrevious post:Bez vode će ostati potrošači u Ulici Milije Stanojlovića\nNext post:Tokom radova u Zaplanjskoj, izmene na linijama 26 i 26N


USPVLS o uvođenju švajcarske formule - Penzin\nJovan Tamburić, predsednik Udruženja sindikata penzionisanih vojnih lica Srbije – USPVLS, objašnjava šta švajcarska formula za usklađivanje penzija jeste i šta nikako, bez obzira na pompu u medijima, ne može da bude.\nOvih dana je u toku medijska histerija oko zakonskog uvođenja redovnog usklađivanja penzija zbog rasta cena-inflacije i rasta plata. Nameće se radovanje penzionera nečemu što je samo lepo upakovano.\nV: Vlada predložila švajcarski model za penzije\nŠvajcarska formula ili usklađivanje penzija sa po 50 odsto rasta cena i zarada na osnovu statističkih podataka uvedena je u Zakon o penzijskom i invalidskom osiguranju (Zakon o PIO) 2003. godine. Od nje se već 2005. godine, po nalogu Međunarodnog monetarnog fonda (MMF), odstupilo. MMF je insistirao na smanjenju javne potrošnje. U javnu potrošnju su neosnovano ubrojili i ukupnu potrošnju za penzije iako se ona pretežno finansira doprinosima PIO a manjim delom dotacijama iz budžeta.\nEkonomski je razumljivo bilo ograničavanje dotacija Fondu PIO iz budžeta, ali ne i ukupne potrošnje za penzije.\nKada otpakujemo švajcarsku formulu, u njoj nalazimo ime jedne ekonomski razvijene i pravne države koja asocira na sigurnost koja u Srbiji ne postoji. Usklađivanje samo sa polovinom rasta cena i polovinom rasta zarada je nedovoljno jer će dovesti do pada realne vrednosti penzija i do smanjenja odnosa prosečne penzije i prosečne plate.\nUčešće rasta zarada u usklađivanju penzija je marketinško jer je za realan rast penzija potrebno da polovina rasta zarada bude veća od polovine rasta cena da bi penzije bile uvećane za tu malu razliku, ako postoji. Ukoliko je rast zarada manji od rasta cena, tada penzije neće biti usklađene ni za ukupni rast cena što će dovesti do njihovog obezvređivanja.\nSamo usklađivanje penzija sa punim rastom cena, odnosno inflacije. obezbeđuje očuvanje njihove realne vrednosti.\nRedovno usklađivanje penzija treba da bude vraćanje penzionerima dela prihoda budžeta koji je uvećan povećanjem poreza i akciza na povećane cene roba i usluga da bi se sačuvala realna vrednost stečenih penzija. Ukoliko nema usklađivanja, ti uvećani prihodi budžeta se raspodeljuju na druge korisnike budžeta. Penzije se tako obezvređuju jer im se smanjuje kupovna moć.\nZa redovno usklađivanje penzija sa rastom cena nisu potrebna dodatna finansijska sredstva jer ona već postoje usled uvećanja prihoda budžeta od poreza na uvećane cene. Isto tako, zbog povećanih plata, dolazi i do uvećanja prihoda Fonda PIO od uvećanih doprinosa PIO.\nOčigledan je kontinuitet politike smanjivanja realne vrednosti penzija njihovim postepenim topljenjem zbog rasta cena odnosno inflacije od 2012. godine do sada.\nNajavljenim predlogom zakonskog rešenja redovnog usklađivanja penzija, Vlada Srbije ne odustaje od arbitriranja o tome, suprotno potrebi da to pitanje bude nedvosmisleno definisano Zakonom o PIO. Primena švajcarske formule nije automatska, odnosno, po odluci direktora Fonda PIO kao ranije. O tome odlučuje Vlada Srbije na osnovu stava 31. iz člana 27e Zakona o budžetskom sistemu što ostavlja prostor za arbitriranje i zloupotrebe što je trebalo izbeći usvajanjem formule.\nMože li se govoriti o „darežljivosti“ prema penzionerima dok se ne izvrši povraćaj neisplaćenih delova penzija zbog njihovog umanjivanja od novembra 2014. godine i vanrednog usklađivanje penzija zbog njihovog nedovoljnog usklađivanja sa rastom cena od 2012 godine do 2019. godine za najmanje 20 odsto?\nNa „zaostajanje“ penzija upućuju i statistički podaci o inflaciji, rastu zarada, BDP i odnosu prosečne penzije prema prosečnoj plati. O tome govori i velika razlika u procentu usklađivanja plata u javnom sektoru i procentu usklađivanja penzija a koji su oduvek bio približni.\nPrikrivanje Predloga Zakona o izmenama i dopunama Zakona o PIO i sprovođenje javne rasprave o njemu u samo nekoliko opštinskih odbora PUPS-a dovoljno govori o transparentnosti i stvarnim namerama njegovog predlagača.\nVlada Srbije je ponovo propustila priliku da otvori javnu raspravu o reformi penzijskog sistema Srbije.\nUdruženje će zajedno sa drugim sindikatima i udruženjima penzionera i sindikatima zaposlenih u narednom periodu pokrenuti narodnu inicijativu. U ovoj inicijativi biće predložena temeljna reforma penzijskog sistema Srbije. Posle ovakve reforme, Fond PIO treba da postane finansijski održiv i nezavisan od Vlade Srbije.\nPodsećamo i na prethodni tekst g. Tamburića u vezi sa švajcarskom formulom:\nTags:Fond PIOJovan TamburićMeđunarodni monetarni fond MMFšvajcarska formulaUdruženje sindikata penzionisanih vojnih lica Srbije - USPVLSZakon o penzijskom i invalidskom osiguranju


01.09.2019 / 20:00 Regija - Analitičari u SAD\nImenovanje Matthew Palmera za specijalnog predstavnika državnog sekretara SAD za Zapadni Balkan pokazuje veće interesovanje američke administracije za region, ali ostavlja otvoreno pitanje da li je cilj da ubrza rešavanje pitanja Kosova i podrži rješenja koja su ocijenjena kao rizična, kažu za Glas Amerike eksperti za Balkan iz Washingtona.\nProfesor Univerziteta Džons Hopkins Danijel Server smatra za imenovanje Palmera, osim većeg interesovanja, pokazuje i nameru administracije da požuri sa rešavanjem pitanja Kosova do izbora u SAD.\n„Posle imenovanja bih se nadao jasnijoj politici SAD protiv promene granica i boljoj koordinaciji sa Evropom, ali se plašim da je namera da se požuri sa postizanjem sporazuma pre predsedničkih izbora u SAD u novembru 2020“, kaže profesor na Džons Hopkinsu.\n„Nema mnogo smisla dok se ne okončaju izbori na Kosovu, formira nova vlada i razvije nova platforma za pregovore“, kaže Server.\nStručnjak za Balkan i predavač na Univerzitetu Džons Hopkins Edvard Džozef kaže za Glas Amerike da je imenovanje Palmera značajno iz nekoliko razloga.\n„Prvo, signalizira veće interesovanje i posvećenost SAD Balkanu. Imenovanje specijalnog predstavnika nije odluka koja se donosi lako. Cilj je da predstavnik ima veće poštovanje jer direktno govori u ime državnog sekretara SAD. Jasno je da pokazuje nameru SAD da imaju veći uticaj u regionu, verovatno i na tekuće rešavanje problema Kosova, između ostalih pitanja“.\n„Da li je to da se ubrza pokušaj da se postigne rizično rešenje o podeli Kosova? Ako je tako, kako će biti rešavani negativni aspekti toga? Šta je sa javnim upozorenjima, ne samo eksperata poput mene, već i zvaničnika susednih zemalja u regionu da će morati da žive sa posledicama takvog rešenja? Kako će se prevazići protivljenja nekih zemalja, posebno Nemačke, ovakvom pristupu? Da li su razmotrene alternative razmeni teritorija, poput one da se podrži jezgro srpskih interesa, koje uključuje i populaciju na jugu i imovinu SPC?“\nDžozef napominje da su to samo neka od otvorenih pitanja u regionu koji je i dalje slabo integrisan, suočava se sa "upadima Rusije bez presedana", a Kina u njega investira.\nU toj ulozi, Palmer će predvoditi napore da se ojača američko diplomatsko angažovanje u pružanju podrške miru, stabilnosti i prosperitetu u regionu i fokusu na integraciju Zapadnog Balkana u zapadne institucije", navodi se u saopštenju Stejt departmenta.


Nećemo podržati održavanje vanrednih parlamentarnih izbora u Srbiji | VijestiBa\n10.01.2018. / 19:47h Regija - Aleksandar Vučić\nNećemo podržati održavanje vanrednih parlamentarnih izbora u Srbiji\nPredsjedništvo vladajuće Srpske napredne stranke /SNS/ Aleksandra Vučića odlučilo je da ne podrži održavanje vanrednih parlamentarnih izbora u Srbiji.\nVučić je nakon sjednice Predsjedništva SNS saopštio da je ovo tijelo donijelo odluku da se svom snagom, odlučnošću i hrabrošću bori za pobjedu na predstojećim beogradskim izborima.\n"Donijeli smo odluku da se ne podrži održavanje vanrednih parlamentarnih izbora\nuprkos činjenici da je u raspravi bio jednak ili nešto veći broj ljudi koji su za parlamentarne izbore", rekao je Vučić.\nOn je zahvalio Predsjedništvu SNS-a što je poslušalo njegovu molbu i donijelo odluku da se ne ide na vanredne parlamentarne izbore jer je smatrao da je državni i nacionalni interes važniji od partije koju vodi.\n"Smatrao sam da je važno da se posvetimo rješavanju višedecenijskih problema, da pokušamo da se posvetimo budućnosti našeg naroda, djece, a ne da razmišljamo kalkulantski i uskostranački onako kako bi to samo nama odgovaralo", naveo je Vučić.\nOn je istakao da su članovi Predsjedništva stranke sa samo dva glasa protiv prihvatili tu ideju.\n"Dogovorili smo se da se svom snagom i energijom borimo i pokažemo rezultate rada u Beogradu, kojima se ponosimo, da pokušamo da se suprotstavimo onima koji imaju mnogo novca, najskuplje automobile i džipove, koji imaju mnogo tajkuna uz sebe, koji su do sada pljačkali i razarali ovaj grad", dodao je Vučić.\nOn je naveo da je na sjednici postignut dogovor je da se SNS bori za pristojan Beograd, pristojne građane koji su godinama i decenijama bili u strahu.\nVučić je rekao da će beogradska lista SNS nositi ime "Aleksandar Vučić-jer volimo Beograd" i da će ponuditi tim za koji je uvjeren da će dobiti povjerenje Beograđana.


Dok jednom ne smrkne, drugom ne svane: Evo ko je najviše profitirao od kosovskih taksi na srpsku robu – Naši u svetu\nDok jednom ne smrkne, drugom ne svane: Evo ko je najviše profitirao od kosovskih taksi na srpsku robu\nObjavljeno 05/05/19 u 08:30\nKosovska rampa za robu iz centralne Srbije, koja srpskoj privredi pravi štetu veću od 500 miliona evra, napravila je dobar posao susednim, ali i najrazvijenijim ekonomijama sveta, piše “Blic”.\nIstraživanje “Blic Biznisa” pokazuje da je, prema najnovijim podacima, južna pokrajina u februaru ove godine povećala uvoz za 13,4 odsto odnosno za 27 miliona evra u odnosu na februar 2018. godine.\nPraktično, nabavke je najviše povećala iz Slovenije koja je, u odnosu na pre godinu dana, firmama u južnoj pokrajini prodala robe za 9,3 miliona više, navodi list.\nNa drugom mestu je Severna Makedonija koja je u februaru na KiM plasirala sedam miliona evra robe više nego u istom periodu lane. Slede Albanija i Turska, odakle je južna pokrajina povećala nabavke za po oko šest miliona evra.\nInteresantno je, piše Blic, da peto i šesto mesto dele Nemačka i Kina. One su uvoz u južnu pokrajinu povećale za ukupno oko pet miliona evra. Znatno povećanje od oko 1,5 miliona evra zabeležila je i Hrvatska, a rast od oko 400.000 evra imale su i firme iz Crne Gore.\nSa druge strane, kupovina robe iz centralne Srbije istovremeno je smanjena za 98,4 odsto. Praktično, u februaru prošle godine firme iz centralne Srbije su u južnu pokrajinu prodale robe za 30,1 miliona evra, a godinu dana posle za minimalnih pola miliona evra, naveo je list.\nFrancuski umetnik predstavlja slike specifičnih pejzaža beogradskoj publici


SAD će blokirati Jeremića zbog Kosova - 26.09.2016, Sputnik Srbija\nU trci za generalnog sekretara UN, trećeplasiranog kandidata Srbije Vuka Jeremića će gotovo sigurno blokirati SAD jer mu Vašington nije oprostio protivljenje... 26.09.2016, Sputnik Srbija\npolitika, vesti, srbija, bugarska, miroslav lajčak, vuk jeremić, irina bokova, antonio gutereš, un, unesko, gardijan, izbori\n15:40 26.09.2016 (Osveženo: 15:27 29.10.2021)\n© Foto : CIRSDVuk Jeremić\nBritanski list to tvrdi pozivajući se na navode neimenovanih diplomata, a uoči večerašnje pete runde glasanja u Savetu bezbednosti UN između devet preostalih kandidata za naslednika Ban Ki Muna na čelu svetske organizacije.\n25 Septembar 2016, 18:43\n„Zbog unakrsnih struja geopolitičke borbe i balkanskih političkih intriga, u trci za mesto generalnog sekretara UN nema jasnog favorita, i do poslednjeg trenutka biće neizvesno ko će doći na najvišu svetsku diplomatsku poziciju“, ocenjuje londonski dnevnik.\nS obzirom na takvu situaciju, u trci ostaju, barem do glasanja stalnih članica Saveta bezbednosti u oktobru, i oni kandidati koji su u dosadašnjim rundama glasanja u UN ostvarili prosečne rezultate, dodaje se u tekstu.\nKako ističe list, nadmetanje za novog generalnog sekretara UN dosad je bilo obeleženo hakovanim mejlovima, lažnim nalozima na Tviteru, klevetama i zakulisnim dogovorima.\n„Konačni pobednik trke postaće svetovni svetac, ambasador mira i glas siromašnih i potlačenih, ali put do tog uzvišenog položaja popločan je nagaznim minama i skrivenim zamkama“, ocenjuje „Gardijan“.\n24 Septembar 2016, 17:54\nPrimetivši da je bivši portugalski premijer i visoki komesar UN za izbeglice Antonio Gutereš dosad jasno prednjačio u trci, „Gardijan“ napominje da bi njegov put ka vrhu svetske organizacije ipak mogla da blokira neka od pet stalnih država-članica SB UN, najverovatnije Rusija, koja tvrdi da je sada na neku istočnoevropsku zemlju red da preuzme tu funkciju.\nSlovački ministar spoljnih poslova Miroslav Lajčak, koji je trenutno drugoplasiran, doživeo je iznenađujući uspon nakon što je proruski premijer njegove zemlje posetio Moskvu četiri dana uoči treće runde glasanja kritikujući sankcije EU protiv Rusije zbog Krima, te bi Lajčaka mogla da blokira jedna ili više zapadnih članica SB UN, ocenjuje list.\nPretnja blokadama, međutim, postaće odlučujuća tek u narednoj rundi glasanja, napominje se u tekstu.\nU dosadašnjim glasanjima, primećuje se da je nada da će snažan „ženski front“ iznedriti prvog ženskog generalnog sekretara UN izgleda pokopana.\n21 Septembar 2016, 12:37\nPritom su u toku zakulisni pokušaji da se zvanična bugarska kandidatkinja Irina Bokova, koja se nalazi na čelu Uneska, zameni njenom sunarodnicom Kristalinom Georgijevom, komesarkom EU za budžet, koja je poražena u prvobitnom nadmetanju za nominaciju.\nS tim u vezi, niz članaka u britanskoj i drugoj štampi naveo je Bokovu da se požali na „nedostojanstvenu“ klevetničku kampanju.\nMeđutim, i Georgijeva se našla na udaru „mine“, kada je 9. septembra hakovan mejl nalog jednog od članova njenog osoblja, što ona smatra pokušajem njenog diskreditovanja.\n„Gardijan“ ocenjuje da će ishod današnjeg glasanja zavisiti od bugarskog premijera Bojka Borisova, za koga je neizvesno da li će podržati Bokovu, dok Rusija pokušava da Georgijevu zadrži izvan trke i, čak i ako ona u trku uđe, mogla bi je blokirati.\nPobednika će na kraju odlučiti ishod nadmetanja i dogovora između velikih sila, a usponi i padovi kandidata u prve četiri runde jasan su pokazatelj onoga što se događa iza zatvorenih vrata, zaključuje britanski list.


Entitetski ribolovci na “prvoj liniji”: Ko ima pravo da peca? | Banjaluka.net\nEntitetski ribolovci na “prvoj liniji”: Ko ima pravo da peca?\nTable na rijeci Usori koje označavaju područje kojim upravlja sportsko-ribolovno društvo “Bosna” iz Doboja /Republika Srpska/ ponovo su uklonjene i oštećene jer iz ribolovnog društva “Kulina”, iz Doboj Juga /Federacija BiH/, tvrde da je područje upravo njima dato na upravljanje.\nPredsjednik upravnog odbora sportsko-ribolovnog društva “Bosna” Darko Mitrović tvrdi da se radi o tablama postavljenim u četvrtak zajedno sa sportsko-ribolovnim društvom “Klen” iz Usore u Federaciji BiH /FBiH/.\nTim tablama je obilježeno ribarsko područje koje odgovara međuentitetskom razgraničenju i pripada Republici Srpskoj.\nMitrović pojašnjava za Srnu da se radi o prostoru od 400 metara uzvodno od ušća rijeke Usore u Bosnu, do takozvanog Marijinog vrela sa lijeve obale i “Ljubavnog puta” sa desne obale.\nPrema njegovim riječima, do nesporazuma oko vlasništva nad ovim ribolovnim područjem došlo je 2014. godine promjenom rukovodstva udruženja “Kulina” iz Doboj Juga.\nOd tada se oni pozivaju na “sporne, nejasne i prepravljene koncesione ugovore resornog ministarstva Zeničko-dobojskog kantona”.\nOsporavajući navode ribolovaca iz “Kuline” i mogućnost da taj prostor pripada njima, Mitrović ukazuje na članove Zakona o ribarstvu Republike Srpske i Zakona o slatkovodnom ribarstvu FBiH, koji entitetsku granicu jasno određuju kao granicu zone ribarstva.\nOn navodi da od 2014. godine članovi tog udruženja jednostrano uklanjaju postojeće i postavljaju svoje table o vlasništvu, uzurpirajući tako sve ribolovne zone na Usori, o čemu su obaviještene sve nadležne lokalne i republičke institucije Republike Srpske, te Centar javne bezbjednosti Doboj.\nUzrok takvog ponašanja “Kuline” Mitrović vidi u ostvarivanju prava na ubiranje dnevnih naknada na osnovu vlasništva nad upravljanjem ribolovnim područjem.\nOn ističe da je prethodna uprava “Bosne” prema “Kulini” zaobilazila zakonsko pravilo da član sportsko-ribolovnog društva “Bosna” može biti samo lice sa prebivalištem iz ovog grada, dok drugi ribolovci moraju plaćati talon ili se zaključuje ugovor o pravu reciprociteta.\nMitrović pojašnjava da je zatekao takvo stanje, nakon čega mu je ekspresno, od strane republičkog inspektora, izrečena uslovna novčana kazna.\n-Nikom u proteklih dvadesetak godina nije uskraćeno pravo na pecanje bez obzira odakle dolazi, ali zakonska pravila se očito moraju poštovati ali i primjenjivati na sve- navodi Mitrović.\nDo većih sukoba, izuzev verbalnih prijetnji i vrijeđanja, te uništavanja znakova, do sada nije dolazilo, a protiv odgovornih lica podnesene su krivične prijave, navodi Mitrović.\nOn je posebno nezadovoljan nedavnim “podmetanjem” table sa uvredljivim sadržajem za Bošnjake, koji je poslužio za incidentnu situaciju, kada je nepoznata osoba uputila verbalne i fizičke prijetnje dvojici ribočuvara iz Republike Srpske.\nDa bi se predupredile incidentne situacije, Mitrović, nezdovoljan ćutanjem pravosudnih i lokalnih insititucija, predlaže da se u pojasu “Ljubavnog puta” na desnoj obale rijeke Usore, do daljeg, zabrani pecanje.\nIz sportsko-ribolovnog društva “Klen” iz Usore navode da ova dva udruženja nisu htjela ući u konflikt sa ribolovcima iz “Kuline”, a validnost navodne koncesije nad čitavim dijelom Usore trebalo bi da utvrde nadležne institucije.\nSekretar Udruženja građana sportskih ribolovaca “Kulina” Doboj Jug Damir Muminović navodi za Srnu da je ovo udruženje kupilo i ostvarilo pravo na koncesiju od strane resornog ministarstva Zeničko-dobojskog kantona.\nOn tvrdi da o tome posjeduju odgovarajuću dokumentaciju, prema kojoj, navodno, upravljaju spornim dijelom rijeke Usore, kao i dijelom rijeke Bosne sve do ušća sa potokom Liješanj, koji teritorijalno pripada Republici Srpskoj.


San svakog plesača da radi sa Madonnom je, u stvarnosti, noćna mora! – Tračara\nSan svakog plesača da radi sa Madonnom je, u stvarnosti, noćna mora!\npiše N.M./Tračara 19. 08. 2015., 15:36\nBitch I’m Madonna (foto: WireImage)\nPrilikom nedavnog gostovanja u emisiji Watch What Happens Live, Madonna je otkrila voditelju Andyju Cohenu da dnevno vežba između 10 i 12 sati kako bi njena nova Rebel Heart turneja bila perfektna, kao i da je, zbog okupiranosti obavezama, unajmila jednu osobu da je napominje da jede.\nMeđutim, isti perfekcionizam koji je odlikuje već godinama ova zvezda očekuje i od svojih igrača, što nekada zna biti previše.\nOna ih, navodno, tera da vežbaju dok ih ne dovede na ivicu kolapsa, a kako se prvi koncert približava (9. septembra u Montrealu) ona postaje sve zahtevnija. Jedan od očevidaca je preneo javnosti da je do te mere iznervirala jednog od igrača da joj je on bacio svoju akreditaciju i lice i viknuo: „Ma, j*bi se! Odustajem od ovoga!“\nObezbeđenje ga je izbacilo napolje, ali tu nije kraj bizarnim situacijama. Kada je jedna od igračica pala od premora i slomila ruku, kraljica popa nije pokazala saosećanje nego je šizela jer je ostala bez još jednog igrača.\nOno što je najšokantnije u celoj ovoj situaciji je to što Madonna ne smatra da je potrebno izdvojiti mnogo novca za honorare plesača koji su prošli njene rigorozne kastinge.\n„Ona je svesna da će svi oni plesati satima, pa čak i prekovremeno, samo zbog toga što je ona Madonna. Njen ego je toliko veliki da smatra da svi zaposleni treba da budu počastvovani što su u njenom prisustvu“, dodaje isti izvor.\nPa, želite da se pohvalite saradnjom sa kraljicom popa u svom rezimeu? Onda morate da platite jako visoku cenu za to.\nPrethodna vest Postao model zahvaljujući neverovatnoj sličnosti sa Gigi Hadid!\nNaredna vest Da li ste nekada… uništavali dnevnik? Evo prilike!


Sony predstavio novi bežični gramofon | PC Press\nPonovni uspon gramofonskih ploča, te strast prema kvalitetu koji ovaj medijum pruža, motivisali su neke kompanije da se vrate gramofonima. Tako se u sudaru starog i novog rađaju nove tehnologije, te je i Sony odlučio da premosti muzički generacijski jaz sa modelom PS-LX310BT.\nNaime, radi se o modernoj tehnologiji koja podržava muzičke formate koji se danas opisuju kao „prastari“, te je PS-LX310BT podržan bežičnim zvučnicima sa kojima je povezan preko Bluetooth konekcije. Oni koji se još uvek boje novih tehnologija gramofon mogu da povežu na zvučnike i na tradicionalan način, te nakon toga uživaju u svojoj kolekciji ploča.\nTako novi gramofon ide u skladu sa trendom da se stare tehnologije pakuju u nove gadgete, te omogućava da se toplina analognog zvuka potpuno digitalizuje, a podržava 7-inčne i 12-inčne ploče. Uređaj bi trebalo da se pojavi u aprilu, a tačna cena još uvek nije poznata.\nTagovi: gramofoni, Sony\n← Otkriven radio signal iz druge galaksije\nCheetah 3: Robot koji se ne boji mraka →


Više Od Milion Maraka Od EU Za Pomoć Zdravstvenom Sektoru U TK\neNovostiTuzla vijestiViše od milion...\nProšla je godina dana od prvih koraka u osnivanju Respiratornog centra – Odjeljenja za liječenje teških oblika COVID-19 infekcije pri Univerzitetskom kliničkom centru Tuzla (UKC).\n24-časovni rad medicinskih profesionalaca uz brojne nepoznanice koje je donijela pandemija, u mnogome je olakšala medicinska i zaštitna oprema koju je donirala Evropska unija u okviru programa pomoći BiH u borbi protiv koronavirusa, a kojeg provodi Razvojni program Ujedinjenih nacija (UNDP) u Bosni i Hercegovini.\nViše od milion maraka od EU za pomoć zdravstvenom sektoru u TK 3\nViše od milion maraka od EU za pomoć zdravstvenom sektoru u TK 4\nZbog toga, od izuzetne važnosti, smatra donaciju Evropske unije kojom su obezbijeđeni aparati za anesteziju, mehaničku ventilaciju te praćenje vitalnih parametara što je od velike pomoći obzirom na veliki broj pacijenata koji se liječe u odjeljenjima intenzivne terapije.\nDirektor Univerzitetskog kliničkog centra Tuzla, prof. dr. Vahid Jusufović istakao je da je donirana medicinska i zaštitna oprema poboljšala uslove rada i stvorila dodatnu sigurnost i za zaposlene i za pacijente.„Evropska unija je prepoznala potrebu i pokazala spremnost za pomoć i to u više navrata do sada“, kaže direktor UKC-a, podsjećajući da je prema Tuzlanskom kantonu u 2020. godini iz sredstava EU donirano medicinske i zaštitne opreme u vrijednosti više od milion i dvjesto hiljada konvertibilnih maraka.


Završen je međunarodni turnir mladih fizičara u Pekingu - Glas Zaječara\nHome Društvo Završen je međunarodni turnir mladih fizičara u Pekingu\nZavršen je međunarodni turnir mladih fizičara u Pekingu\nU Pekingu je završen Međunarodni turnir mladih fizičara.\nUčešće na turniru uzele su 32 ekipe iz sveta, a pobedom se ovenčala ekipa Singapura.\nEkipa koja je predstavljala Srbiju, među kojima se našla i mlada Zaječarka, nekadašnja učenica osnovne škole „Desanka Maksimović“, Aleksandra Petković, zauzela je 18. mesto.\nNa turniru ekipa je uspela da zabeleži dve pobede, što predstavlja odličan rezultat, imajući u vidu specifičnost samog takmičenja, kao i činjenicu da Srbija na njemu učestvuje tek po drugi put.\nMedalje je primilo prvih 16 ekipa, a našoj ekipi medalja je izmakla za svega 1,7 poena, koliko su imali manje u odnosu na ekipu Austrije, koja je uz to imala jednu pobedu manje.\nNaši mladi fizičari zadovoljni su ostvarenim rezultatima i raduju se iskustvu koje su stekli, a koje će naredne godine biti dragoceno za ekipu koja bude branila boje naše zemlje na ovom turniru.\nKako se osećaju posle tamičenja – najbolje govore njihovi osmesi, a mi svi bi trebali da budemo ponosni što među nama rastu ovakvi talenti.\nFoto: Turnir mladih fizičara\nPrethodni tekstZvezdan domaćin turnira u malom fudbalu!\nNaredni tekstZašto kažeš „Sočni zalogaj“, a misliš na „Buy me 019“?\nPrva liga „Istok“ rukometaši: Rukometaši Zaječara i Bora poraženi 02/12/2019\nOdbojka: Zaječarke se vraćaju iz Niša sa maksimalnom pobedom 02/12/2019


Call of Duty je naslov koji nas uvek obraduje. Iako mnogi kritikuju ovu igru i govore da se u poslednjih nekoliko godina ništa novo ne dešava, kreatori ove igrice su hteli da vas povedu u novu avanturu tako što će vas vratiti u prošlost.\nOvoga puta, priča prati dešavanja iz Drugog svetskog rata , što znači da nas čeka istorijska akcija kakvu dugo vremena čekamo. Batlefield je nedavno predstavio i svoju verziju Prvog svetskog rata, pa je ovo sasvim logičan suparnički odgovor na tu video igricu.\nU trejleru smo imali prilike da vidimo mnogo zanimljivih scena, ali najznačajnija je definitivno ona koja prikazuje legendarno iskrcavanje na obale Normandije.\nOčekujemo da će igra biti uzbudljiva i da će verno prikazati istorijske momente iz tog perioda.


Lešće: Urne sa pepelom godinama čekaju na preuzimanje i sahranu - Penzin\nPočetna Magazin Godine Čovek i smrt Lešće: Urne sa pepelom godinama čekaju na preuzimanje i sahranu\nČovek i smrtMagazin GodinePorodica\nNakon kremiranja urna se čuva u krematorijumu na Lešću sve dok je neko od srodnika ili naslednika preminulog ne preuzme i ne položi u rozarijum ili kolumbarijum, ili ne prospe pepeo u „Vrtu sećanja“:\n– Na Lešću postoji oko 400 urni koje nisu preuzete od 1997. godine. Na osnovu Zakona o grobljima i sahranjivanju, nije dozvoljeno da se urne čuvaju u stanu niti da se pepeo iz njih rasipa van groblja, već se posmrtni ostaci kremiranih lica sahranjuju na groblju – kaže Dragan Baltovski, direktor JKP „Pogrebne usluge“.\n– Gradska odluka o uređenju i održavanju groblja i sahranjivanju propisuje rok od šest meseci do kada je preduzeće dužno da čuva urnu, a porodica obavezna da je preuzme radi sahranjivanja. Ako se to ne uradi u datom roku, preduzeće može da izvrši rasipanje pepela na određenom mestu na groblju – dodaje Baltovski.\nIako se neke porodice nisu pojavile ni posle 17 godina, Baltovski kaže da se još nisu odlučili za rasipanje nepreuzetog pepela u „Vrtu sećanja“.\n– Ovo je više moralno pitanje za porodice, jer do kraja nisu ispunili svoju ljudsku dužnost prema srodnicima – zaključuje Baltovski, uz nadu da će se Beograđani setiti svojih najbližih i dostojno ih sahraniti, piše Kurir.\nTags:Dragan BaltovskigrobljeJKP Pogrebne uslugekremacijaLešćepepeo pokojnikapokojnikporodicaurneVrt sećanjažalost za pokojnikom


"ČUO SAM SE SA VUČIĆEM" Savo Manojlović otkrio detalje razgovora sa predsednikom Srbije\nSavo Manojlović, direktor organizacije "Kreni-Promeni" koja je prethodne dve nedelje organizovala proteste, rekao je da se čuo sa predsednikom Srbije Aleksandrom Vučićem i da mu je on saopštio odluku o tome da će biti usvojeni zahtevi koje su tražili.\nManojlović je, govoreći o tome sa kojim političarima iz opozicije je kontaktirao oko protesta i da li se čuo sa predsednikom Vučićem, kazao da su razgovarali i objasnio kako je to toga došlo.\n- Prvo sam imao sve vreme ponude od ljudi iz mog okruženja da ih neko zove i pita da li bih želeo da se sastanem sa nekim iz vlasti. Rekao sam da ne želim da se sastajem ni sa kim, da mogu da pošaljem tačne zahteve, da su oni prilično taksativno nabrojani, da postoje pravna obrazloženja, da imamo i mišljenje Advokatske komore. Poslao sam predstavnicima koji su me kontaktirali i onda me je u jednom momentu zvao predsednik Vučić i tada je rečeno da će biti usvojeni zahtevi i to je to - ispričao je Manojlović u emisiji "Direktno sa Minjom Miletić" na "Juronjuzu".\nManojlović tvrdi da mu je Vučić rekao da su njihovi zahtevi "razumni", da je on to video, ali "da je ipak bilo preterivanje izlazak na auto-put ali da će usvojiti primedbe".\n- Na kraju je pitao da li ću ja poštovati svoju javnu reč i ja sam rekao da ja poštujem svoju reč bez obzira gde je i kome dao - ispričao je Manojlović.\nManojlović je ponovio da odustaje od protesta, jer su dva zahteva ispunjena, kao i da neće biti proslave na Trgu Republike danas jer ljudi i organizacije koji su s njima učestvovali u blokadama žele da nastave proteste.\nPodsećanja radi, izmene Zakona o referendumu i narodnoj inicijativi koje su juče u Skupštini Srbije jednoglasno usvojeno bile su deo zahteva organizatora blokada puteva. Takože, drugi zahtev je bio povlačenje Zakona o eksproprijaciji, što se pre dva dana i dogodilo.\nNa pitanje hoće li se kandidovati na izborima, Manojlović je odgovorio da neće. Upitan da li će na narednim, od je rekao:\n- To je kao da me pitate da li želim da postanem voditelj. Pa, nisam mislio, ali ako me pitate...


Radulovićev i Dačićev SMS u Lazarevićevoj optužnici | Republika Srpska\nNaslovna Srbija Radulovićev i Dačićev SMS u Lazarevićevoj optužnici\nRadulovićev i Dačićev SMS u Lazarevićevoj optužnici\nTUŽILAŠTVO za organizovani kriminal, prema onome što tvrdi, poseduje veliki broj dokaza na osnovu kojih je podiglo optužni predlog protiv Branka Lazarevića, nekadašnjeg šefa kabineta Ivice Dačića, u vreme kad je ovaj bio ministar unutrašnjih poslova, zbog sumnje da je pripadnicima grupe Darka Šarića odavao policijske informacije o njihovom praćenju i prisluškivanju.\nMeđu njima, kako piše „Politika“, a što će svakako privući najviše pažnje na glavnom pretresu (čiji početak još nije zakazan u Specijalnom sudu), jesu dokazi koji se odnose na razmenu poruka između Dačića i takođe optuženog Rodoljuba Radulovića, zvanog Miša Banana, i to sredinom oktobra 2009. godine kad je u okviru akcije „Balkanski ratnik“ počelo hapšenje pripadnika Šarićeve grupe.\nU optužnom predlogu se ne navodi njihova sadržina, ali je istaknuto da je Radulović poslao poruku Dačiću, da bi nekoliko minuta kasnije, tadašnji ministar policije odgovorio na nju.\nNedugo zatim Radulović je, navodno, poslao poruku Lazareviću, a zatim još dve Dačiću.\nTužilaštvo tvrdi da je Lazarević krajem 2008. godine razgovarao sa Radovanom Štrpcem, Šarićevim advokatom, koji je obuhvaćen optužnim predlogom, i obavestio ga da je otpočeo pretkrivični postupak, da se skupljaju dokazi da se Šarić i njegovi saradnici bave trgovinom narkotika.\nLazarević je, prema onome što navodi Tužilaštvo, u službenim prostorijama MUP primio nekoliko puta Štrpca, a tri meseca pre nego što je advokat došao kod njega, Lazarević se sreo i sa Radulovićem.\nInformacije o toku istrage i sprovedenim merama stizale su do Šarića.\nU optužnom predlogu se ističe da je podatke o praćenju i prisluškivanju Šarićevog klana, Lazarević dobijao od sada takođe optuženog Borisa Gare, nekadašnjeg rukovodioca Službe za specijalne istražne metode.\nSUĐENjE U ODSUSTVU Posebnom odeljenju beogradskog Višeg suda, Tužilaštvo je predložilo da se Rodoljubu Raduloviću, koji je u bekstvu, sudi u odsustvu, što je prihvaćeno.\nTakođe, predloženo je da se po okončanju dokaznog postupka svima izrekne osuđujuća presuda, tako što se za Branka Lazarevića predlaže kazna ne manja od tri godine zatvora, po dve godine Radovanu Štrpcu i Rodoljubu Raduloviću, a godinu dana Borisu Gari.\nPrilikom saslušanja u policiji, krajem prošle godine, Lazarević je, kako je tada objavljeno, odgovarajući na pitanje kako je upoznao Radulovića ispričao da ih je upoznao Ivica Dačić u svom kabinetu leta 2008. godine.\nTada mu je Dačić navodno rekao da je to dobar čovek i da mu bude na usluzi, da „mu da sve što mu treba“.\nSam Dačić je u medijima izjavljivao da nikada nije poricao da je poznavao Rodoljuba Radulovića, ali da ga bezbednosne službe nisu obavestile da se radi o nekome ko se bavi nezakonitim poslovima.\nPrema onome što Tužilaštvo navodi u optužnom predlogu, proističe da će ključni svedok u ovom postupku biti biznismen Mile Jerković.\nOn je do tančina istražnim organima pričao o onome što mu je prenosio Radovan Štrbac.\nKao dokaze za Jerkovićeve tvrdnje, Tužilaštvo će sudu priložiti i snimke prisluškivanih telefonskih razgovora, kao i presretnutih poruka, ali i razgovora koje su Jerković i Štrbac vodili u advokatovoj kancelariji i u pojedinim kafićima gde su se nalazili.\nMile Jerković je tokom svedočenja istakao da je jednom prilikom došao Štrbac i kazao mu da skloni sve telefone „jer je od Lazarevića dobio dojavu da i njih prate i da će možda da ih uhapse“.\nOvaj biznismen, koji ima danonoćnu zaštitu, naveo je da nikada nije upoznao Lazarevića i da je jednom prilikom vozio Štrpca u njegov kabinet, ali da nije ulazio unutra, veće da je ostao da ga sačeka u kolima.


U Leskovcu koronom zaraženo 29, u Vlasotincu 2 i u Bojniku 1 stanovnik - JuGmedia\nOve statističke podatke iznela je danas Aleksandra Nikolić, direktorka Zavoda za javno zdravlje Leskovca, i dodala da je među obolelilma i 10 zdravstvenih radnika, lekara. Reč je o ukupnom broju, a od 3. aprila, od poslednjeg izveštaja, virus je potvrđen kod 8 osoba, od kojih su 3 na bolničkom, a 5 na kućnom lečenju jer imaju lakšu kliničku sliku.\nNikolićeva je kazala da od 32 obolela 72 posto čine muškarci, 28 posto žene, te je njihova prosečna starost 53 godine. Od ukupnog broja inficiranih, hospitalizovano je 26-oro, potvrdila je Nikolićeva.\nNa videu dole sednica Kriznog štaba grada Leskovca:\n05.04.2020. u 12:41\nApel da policija poseti okolna sela Leskovca gde ljudi piju ispred prodavnice iako i iz njihovih sela ima povratnika iz inostranstva i zarazenih.


Naslovna » Izlasci » Sajmovi » DC: Humanitarni Božićni bazar rukotvorina\nAh Neša 27. novembar 2016. Sajmovi Postavite komentar\nTradicionalni Božićni bazar održava se pod pokroviteljstvom Fondacije princeze Katarine koja će i otvoriti manifestaciju sa prestolonaslednikom Aleksandrom, 28. novembra u 11.00.\nFondacija princeze Katarine dugi niz godina organizuje humanitarni Božićni bazar sa željom da pomogne raseljenim, izbeglim i socijalno ugroženim osobama koja svoje porodice izdržavaju prodajom ovih lepih rukotvorina. U ovogodišnjem bazaru učestvovaće više od 40 žena iz svih krajeva Srbije.\nSav prihod sa bazara ide u korist izlagača ovih rukotvorina i njihovih porodica. (danubeogradu.rs)\nTagovibožićni bazar delta city fondacija princeze katarine humanitarna akcija izlasci rukotvorine sajmovi\nPrethodni Tramvaji od Slavije do Kalemegdana\nSledeći Nezavisna istraživačka firma proglasila korporaciju Symantec liderom u sprečavanju gubitaka podataka


Tradicionalni AIGO koktel - Aigo\nTradicionalni AIGO koktel\nPočetna Tradicionalni AIGO koktel\nKompanija AIGO je u četvrtak 11. juna 2015. godine, organizovala svoj tradicionalni koktel, ove godine pod nazivom „Pssst! Štampa je u toku“ za sve svoje poslovne partnere, kupce i prijatelje u prijatnom ambijentu Galerijie – Legat Milice Zorić i Rodoljuba Čolakovića“ na Dedinju.\nGeneralni direktor AIGO-a Dragan Popović pozdravio je i uputio toplu dobrodošlicu svim gostima koktela, istakavši da su dobri rezultati kompanije rezultat zajedničkog truda i rada svih prisutnih, a da će sveobuhvatna sinergija biti potrebna za nove izazove u narednom periodu.\nPrisutni su ovom prilikom uživali u koktelu, kao i networkingu i imali mogućnost da pogledaju Art izložbu i opuste se u okviru Therapy Stage-a.\nArt izložba predstavljala je istorijat nastanka štampača u okviru koje su naši gosti mogli da se upoznaju sa periodom od vinčanskog i hijeroglifskog pisma, preko Gutenbergove štamparske mašine, prve mašine za pisanje, odnosno prve kucaće mašine, pojave prvog štampača, i sve do 3D štampača.\nU okviru Therapy Stage-a naši gosti imali su mogućnost da se putem fotografija sa različitim pozadinama i rekvizitima za trenutak premeste u drugu „priču“, a fotografije štampane na Epsonovom štampaču u AIGO ramu dobili kao toplu uspomenu sa našeg koktela.


Bez okvira\tBambino - O nama\nDEČIJA SOBA JE NAJVAŽNIJE IGRALIŠTE ZA DECU!Najvažnije je da Vaše dete odraste u sigurnosti i okruženo nameštajem koje podstiče njegovu kreativnost.Pustite mašti na volju i pogledajte našu ponudu dečijih krevetića i nameštaja. Mi smo već probali, i funkcioniše! Volećete intenzivnu ljubav Vašeg deteta! Probajte i Vi, birajte iz naše ponude dečijih krevetića i nameštaja!\nKompanija Bambino kao proizvođač dečijeg nameštaja počela je sa proizvodnjom 2002 godine i danas je jedan od lidera na tržištu proizvoda za bebe i malu decu. Kroz širok asortiman proizvoda i visok kvalitet usluga pružamo jedinstvenu ponudu namenjenu potrebama dece od njihovog rodjenja. Osim funkcionalnosti, nameštaj napravljen u kompaniji Bambino pruža udobnost i bezbednost svojim malim korisnicima. Tako je svaka dečija soba sa našim nameštajem posebna i jedinstvena.Najvažnije je da Vaše dete odraste u sigurnosti i okruženo nameštajem koje podstiče njegovu kreativnost. Mnogo truda ulažemo u napore da proizvedemo visoko kvalitetan nameštaj kao naši konkurenti na međunarodnom tržištu. Brinemo se da naši klijenti neprekidno uživaju u visokom kvalitetu našeg nameštaja od prvog dana njegovog korišćenja. Kvalitet naših proizvoda potvrđujemo i primenom i zadovoljavanjem standarda potrebnih za proizvodnju i prodaju naše robe na domaćem i stranom tržištu. Jedan od osnovnih principa u proizvodnji nameštaja u kompaniji Bambino je da svaki zaposleni obavlja svoj posao sa ljubavlju i entuzijazmom kao da taj nameštaj pravi za sebe.\nSedište firme Bambino je u Subotici gde se nalazi proizvodnja i veleprodaja putem koje se snabdevaju i ostale veleprodaje i maloprodaje širom Srbije. Kompanija zapošljava preko 30 radnika među kojima su stolari, farbari, finišeri, pakeri i druga pomoćna radna snaga. Njihova stručnost i iskustvo su motor koji pokreće uspešnu proizvodnju naše kompanije već dugi niz godina. Kroz inovativna rešenja dižemo standard naših proizvoda i radimo na poboljšanju uslova rada naših zaposlenih. Verujemo da će naše znanje, u kombinaciji sa iskustvom stečenim u poslednjih nekoliko godina, omogućiti kompaniji Bambino da proizvede još bolji i praktičniji nameštaj. Težimo što otvorenijoj komunikaciji kako unutar kompanije sa zaposlenima, tako i sa našim partnerima. Sposobnost i kompetentnost lidera kompanije omogućila je konstantan rast i usavršavanje proizvodnih procesa što se potvrđuje neprestanim ulaganjem u razvoj kompanije.Nameštaj Bambino pruža idealno okruženje za Vaše dete pošto zadovoljava sve postojeće standarde u pogledu sigurnosti. Proizvodni program dečijih krevetića i ostalog nameštaja po svojim tehničko tehnološkim karakteristikama zadovoljava najstrožije standarde kvaliteta i poseduje odgovarajuće ateste izdate od strane Šumarskog fakulteta – laboratorije za kontrolu kvaliteta nameštaja za tržište Evropske Unije i Hrvatske. Kontrolu kvaliteta je izvršio «Euroinspekt-drvokontrola» Zagreb, po normama EN-716-1 i EN-716-2/2008, dok je hemijsko ispitivanje naših krajnjih proizvoda izvršeno od strane akreditovane Nemačke kompanije TÜV/SÜD.Mi smo posvećeni kvalitetu koji se može uočiti na visokom kvalitetu korišćenih materijala, zbog čega su naši proizvodi laki za sklapanje i održavanje, a to im pruža sigurnost, bezbednost i dugotrajnost. Pri izradi krevetića i nameštaja koriste se isključivo poliuretanske boje neškodljive za decu koje su ispitane na prisutnost teških metala i odgovaraju normama EN 71/3. Krevetići se izrađuju od bukovog masiva u kombinaciji sa univerom i medijapanom u zavisnosti od modela. Kvalitet korištenih materijala i stručno znanje zaposlenih u firmi rezultirau proizvodu koji je potpuno bezbedan i besprekornog je kvaliteta za vaše dete.


MEI - Aktuelnosti - Prvi izveštaj o sprovođenju Nacionalnog programa za integraciju u EU\nPrvi izveštaj o sprovođenju Nacionalnog programa za integraciju u EU\n05. februar 2009. |\nBeograd, 5. februar 2009 - Vlada Republike Srbije usvojila je na današnjoj sednicni Izveštaj o sprovođenju Nacionalnog programa za integraciju u Evropsku uniju (NPI). NPI je precizan plan kako da se dostignu svi kriterijumi neophodni da bi država postala članica EU, od političkih i ekonomskih, do najdetaljnijih standarda koji postoje u Uniji u oblastimakao što su, između ostalih, trgovina, poljoprivreda, zaštite životne sredine, infrastrukture.\nCilj NPI je da državne institucije, na jasan i merljiv način, prate sopstveni napredak u procesu pridruživanja EU. Ovaj izveštaj, prvi od budućih tromesečnih redovnih izveštaja, obuhvata zakonodavne aktivnosti Vlade i Narodne skupštine u periodu od jula do kraja decembra 2008. godine.\nPrema rezultatima Izveštaja, koji je sačinila Kancelarija za evropske integracije, Nacionalni program je, uzimajući u obzir usvojene zakonske i podzakonske akte, ispunjen 29 odsto, jer je od planiranih 89 propisa usvojeno 26.\nVlada Republike Srbije utvrdila je od planirana 64 zakona njih 49, dok je Narodna skupština od ovih 49 iz NPI usvojila 17 zakona.\nKada je reč o podzakonskim aktima, Vlada je od 20 akata iz svoje nadležnosti / uredbe,odluke, strategije, Memorandum o budžetu, zaključci / usvojila 7, dok su ministarstva od 5 akata predviđenih da se usvoje u tom periodu usvojila 2.\nUkoliko se posmatra odnos planiranih i realizovanih zakonodavnih obaveza, koje su u nadležnosti Vlade, izvršna vlast je obaveze ispunila sa 66 procenata.\nMinistarstva koja su posebno bila opterećena većim brojem planiranih zakona i koja su ih u visokom procentu i realizovala su ministarstvo finansija, pravde, poljoprivrede, šumarstva i vodoprivrede, kao i ministarstva za infrastrukturu i za životnu sredinu i prostorno planiranje.\nUkoliko se uporedi efikasnost Vlade i Narodne skupštine pri realizaciji Nacionalnog programa za integraciju u EU i ranijih godišnjih akcionih planova za usklađivanje zakona Republike Srbije sa propisima EU, koji su pripremani između 2003. i 2007. godine, evidentan je napredak u uspešnosti zemlje u zakonodavnoj aktivnosti od polovine 2008. godine. Ovaj procenat, meren brojem usvojenih zakona u parlamentu, je u periodu od 2003-2007 bio najviše do 24 odsto, dok u drugoj polovini 2008. godine iznosti 29 odsto.


Tegeltija: Onaj ko glasa protiv odluke Vijeća ministara neće biti za održavanje izbora - Novi Vjetar\nPredsjedavajući Vijeća ministara BiH Zoran Tegeltija rekao je da nijedna zemlja, pa ni BiH, odnosno entiteti neće moći sami da prevladaju krizu bez dodatnih sredstava, te dodao da je dobro što postoji novac MMF-a i što su se kao makrofinansijska pomoć pojavila i sredstva Evropske komisije koja su za BiH rijetko bila dostupna.\n“Najteži period, odnosno oporavak privrede, tek predstoji”, istakao je Tegeltija.\nOn je dodao da je zadovoljan radom Vijeća ministara u kriznom periodu naglasivši da su podrška zdavstvu, snabdijevanje i finansijska podrška RS, Federaciji BiH , te Brčko distriktu, bili ključni zadaci, kao i da bude zaštićen zdravstveni sektor od nekontrolisanog ulaska na granicama.\n“Razgovarali smo na vrijeme sa međunarodnim finansijskim institucijama i sa Evropskom komisijom smo se dogovorili o podršci za zdravstvo i privredu od oko 700 miliona eura, a do kraja juna biće operativno 616 miliona”, izjavio je Tegeltija za “Glas Srpske”.\nPrema njegovim riječima, sa međunarodnim finansijskim institucijama završeni su pregovori o oko 700 miliona eura za pomoć entitetima i Brčko distriktu u borbi protiv koronavirusa, od čega je oko 630 miliona kreditnih sredstava i oko 80 miliona granta.\n“Mislim da smo uradili odličan posao, ako se uzme da smo od 150 miliona eura u pregovorima sa MMF-om došli do više od 330 miliona eura. Novac je na računu Centralne banke i sada treba da bude poštovan proces prenosa na račune entiteta i Brčko distrikta. Nažalost, počeli su da se povlače neki loši politički potezi i licitira sa procentima raspodjele između entiteta i Brčko distrikta, a potom za raspodjelu između Vlade FBiH i kantona”, rekao je Tegeltija.\n“Sve to je ostavilo lošu sliku o nama, jer niko ne može da shvati da uložite napore da dobijete što bolje uslove, budu vam odobrena sredstva i ona ne budu raspoređena”, istakao je Tegeltija.\n“Ta nota im je dostavljena, ali sada navode da treba dodatna odluka Savjeta ministara. Nisam siguran da li je u Centralnoj banci BiH u pitanju strah ili opstrukcija, ali još ne postoji spremnost da sredstva budu raspodijeljena, a kamate teku. S obzirom na to da je ovaj aranžman MMF-a program pomoći u sanaciji posljedica pandemije, nema dodatnih penala, osim redovne kamate”, naveo je on.\nTegeltija je podsjetio sve u BiH da sredstva iz makrofinansijske pomoći Evropske komisije neće biti moguće povući dok se ne isplate sredstva MMF-a ,te da će i budući aranžmani sa međunarodnim finansijskim institucijama, poput aranžmana sa Svjetskom bankom, biti pod znakom pitanja, jer je pokazana “doza neozbiljnosti u veoma ozbiljnoj situaciji”.\n“Pokušaćemo da ostvarimo finansijski okvir da bismo mogli da pružimo maksimalnu podršku u saniranju posljedica pandemije. Mislim da rokove imamo – to je 31. maj i nema razloga da budžet ne bude usvojen. Vjerujem da ćemo u dogovoru sa svima izglasati budžet u okvirima koji su neophodni za funkcionisanje, a sav višak iskoristiti za borbu protiv pandemije”, istakao je Tegeltija.\nKada je riječ obezbjeđivanju novca za lokalne izbore, on je pojasnio da njihovo održavanje ne zavisi od toga da li će budžet BiH biti usvojen, jer Vijeće ministara može donijeti posebnu odluku o finansiranju izbora, za šta ima sredstava.\n“Izbori mogu biti raspisani i sredstva obezbijeđena. Opravdanja za neodržavanje izbora, za one koji ne žele izbore, nema i onaj ko bude glasao protiv odluke Vijeća o finansiranju izbora bit će jasan pokazatelj ko je za, a ko protiv održavanja izbora. Nisam siguran da je bilo ko od ovih ljudi koji izgovor za neodržavanje traže u navodnom nedostatku novca, spreman da se baš tako jasno izjasni da traži prolongiranje da bi popravio političku situaciju”, kaže Tegeltija.\nTegeltija je, govoreći o ponovnom otvaranju aerodroma u BiH, istakao da je Vijeće ministara na prijedlog Ministarstva sigurnosti donio izmjenu odluke o privremenom zatvaranju graničnih prelaza u vazdušnom saobraćaju za promet putnika.\n“Izuzetak su bili humanitarni letovi, hitan medicinski prevoz, prevoz s ciljem traganja i spasavanja, te prevoz pošte i robe, kao i tehnički letovi bez iskrcavanja putnika i prinudna slijetanja, što je regulisano posebnim odlukama. Sačekaćemo preporuku zdravstvenih radnika i sve što bude rađeno kada je riječ o tom pitanju mora biti usklađeno sa drugim državama”, rekao je Tegeltija.\nPrevious ArticleOTKRIVAJU SE MALVERZACIJE FORTINE VLADE KS: ZA 700.000 KM, UMJESTO SEDAM, MOGLI DOBITI 14 VOZILA\nNext Article Dileme za vlast: Kako ohrabriti građane da troše i pridonesu ekonomskom oporavku


Jedna od glavnih strategija uspešnog biznisa je napredan marketing u svrhu pojačane vidljivosti Vašeg brenda i uvećanog prisustva Vašeg biznisa.\nBiznis Inkubator se zalaže za razvoj lokalnog i regionalnog poslovanja i poslovnog napretka u cilju unapređenja generalnog tržišta i individualnog razvoja preduzetništva. U tom cilju nudimo usluge marketinga svim preduzetnicima i tipovima biznisa u vidu iznajmljivanja bilborda u Kruševcu.\nBiznis Inkubator deluje kao posrednik između vašeg biznisa i potencijalnih klijenata koji Vam mogu doneti uvećani profit kroz povećanje vidljivosti Vašeg brenda i poslovnih usluga.\nZašto Iznajmiti Bilbord u Svrhu Održavanja\nKruševac napreduje u smislu procvata biznisa i inicijative u otvaranju novih malih i srednjih preduzeća. Kako bi se formiralo konkurentno tržište, preduzetnici koriste marketing i oglašavanje kao neke od primarnih alata za povećanje vidljivosti biznisa i poslovnih usluga i proizvoda.\nUvećajte prisutnost Vašeg poslovnog brenda oglašavanjem biznisa preko bilborda, dok se Biznis Inkubator stara da Vaša reklama bude vidljiva u svrhu promocije proizvoda i usluga koje nudite potrošačima i potencijalno vernoj klijenteli. Vi određujete trajanje kampanje, a naš stručni kadar se brine o tehničkoj podršci i montiranju Vašeg reklamnog materijala za bilbord.\nPostarajte se da Vaše usluge dobiju zasluženu vidljivost i na taj način ostvarite Vaše poslovne ciljeve uz punu tehničku i kreativnu podršku Biznis Inkubatora.\nCena iznajmljivanja obe strane bilborda je 17,500 RSD mesečno, dok cena usluge može varirati u zavisnosti od dužine iznajmljivanja bilborda i potrebe za korišćenjem obe ili jedne strane reklamnog prostora.\nKontaktirajte nas i saznajte kako možete doći do atraktivne pozicije za reklamiranje i promociju Vašeg poslovanja uz adekvatnu marketinšku strategiju.


Istraživanje: Da su mere uvedene samo nedelju dana ranije broj mrtvih bi bio dvostruko manji\nIzvor: B92, 21.Maj.2020, 23:00\nVašington -- Da su u SAD mere distanciranja i karantina primenjene samo nedelju dana ranije, sprečilo bi više od polovine infekcija i smrtnih slučajeva od koronavirusa.\nTo pokazuju rezultati istraživanja naučnika sa Univerziteta Kolumbija.\nDa su zaštitne mere uvedene dve nedelje ranije, odnosno 1. marta, prema istraživanju koje je vodio epidemiolog Džefri >> Pročitaj celu vest na sajtu B92 << Šaman, moglo se sprečiti čak 82 odsto slučajeva zaraze i čak 83 odsto smrti.\n"Naši rezultati podvlače važnost rane intervencije i agresivnog odgovora u kontroli pandemije kovida-19", zaključuju istraživači u izveštaju objavljenom na specijaliziranom serveru za medicinske radove koji još nisu objavljeni u stručnim časopisima MedRxiv.\nIzvor: SrbijaDanas.com, 22.Maj.2020, 08:24\nDa su u SAD mere fizičkog distanciranja i karantina primenjene samo nedelju dana ranije, bilo bi sprečeno više od polovine infekcija i smrtnih slučajeva od korona virusa, pokazuju rezultati istraživanja naučnika sa Univerziteta Kolumbija...Prema njihovoj analizi, bilo bi sprečeno 62 odsto slučajeva...


Država će zaraditi oko pet i po miliona eura od Belgrade Beer Fest-a - ATA Stars\nDržava će zaraditi oko pet i po miliona eura od Belgrade Beer Fest-a\nHome/Vesti - ostalo/Muzika/Država će zaraditi oko pet i po miliona eura od Belgrade Beer Fest-a\nManifestacioni turizam je u velikoj ekspanziji u Evropi i svetu, a festivali su jedan od najvažnijih razloga pri donošenju odluke o putovanju. Oni su odličan vid promocije jednog grada, zemlje i njenih potencijala, mnogo bolji od direktnog reklamiranja. Festivali podstiču ekonomski razvoj, povezuju zajednicu, stvaraju jedinstvena turistička iskustva. Procena je da se od inostranih turista desetostruko vraća svaki dinar uložen u manifestacije! Značaj festivala za turizam Beograda i Srbije je višestruk i ogleda se u direktnoj materijalnoj i nematerijalnoj koristi.\nULOGA MANIFESTACIONOG TURIZMA DANAS U SVETU\nTurizam je četvrta privredna delatnost u svetu po značaju i u usponu je uprkos svetskoj ekonomskoj krizi. Očekivanja turista su sve veća, kao i njihova želja za specifičnim doživljajima, i upravo tu se ogleda posebna uloga manifestacija u savremenom turizmu.\nRazvoj turizma je jedan od prioriteta i države Srbije, a manifestacioni turizam ima posebno mesto jer je generator povećanja zaposlenosti stanovništva.\nOČEKIVANA ZARADA DRŽAVE OD BELGRADE BEER FEST-a 2016\nSamo na Belgrade Beer Festu je moguće besplatno slušati koncert svetske zvezde kao što je bend Rudimental. Organizovati ovakav koncert bio je veliki izazov, ali i pomeranje granica u organizaciji festivala. Već 14. godinu zaredom Beer Fest daje značajan doprinos razvoju manifestacionog turizma u Srbiji. Ove godine zbog besplatnog koncerta grupe Rudimental, ali i koncerata više od 40 sjajnih bendova sa domaće i regionalne scene tokom svih pet festivalskih dana, očekuje se rekordnih preko 20.000 turista iz celog sveta.\nPovezana vest: X FACTOR, Kristina Kovač: Uopšte nije prijatan osećaj kada ostaneš bez svog kandidata!\nStrani turisti u Beogradu tokom festivala borave prosečno tri dana i troše oko 90 eura dnevno, tako da su procene da će ove godine zahvaljujući Beer Festu samo kroz PDV direktno u budžet države Srbije biti uplaćeno oko 1.080.000 eura (pdv na pružanje usluga transporta, hotelijerstva, ugostiteljstva itd). Kada se tome pridoda novac koji će biti potrošen na ove usluge, što je direktni doprinos privredi Beograda i Srbije, Belgrade Beer Fest će generisati privrednu aktivnost od ukupno 5.400.000 eura.\nUTICAJ TURIZMA NA RAZVOJ PRIVREDNIH DELATNOSTI\nVažna karakteristika turizma, u toku aktuelne ekonomske krize, je njegov potencijal da bude činilac oporavka i stabilnosti ekonomije i povećanja zaposlenosti stanovništva. Turizam je specifična grana privrede i pokretač razvoja drugih privrednih delatnosti, naročito infrastrukture i poljoprivrede.\nPovezana vest: Ivana Selakov zapevala na Adi\nTurizam je četvrta privredna grana uopšte (iza naftne, farmaceutske i automobilske industrije) u kojoj je zaposleno oko 10% ukupne svetske radne snage.\nUTICAJ FESTIVALA NA POVEĆANJE ZAPOSLENOSTI\nBeogradska kulturna mreža, producent Belgrade Beer Fest-a, kao društveno odgovorna kompanija pruža veliku šansu za prvi posao mladima u Srbiji. Na festivalu je svake godine direktno od strane festivala, kao i kompanija partnera, angažovano preko 3.000 ljudi, na poslovima logističke pripreme, promocije, ugostiteljstva i dr. Angažovani su pretežno mladi ljudi, a mnogi od njih prvi put stiču radna i poslovna iskustva. Strategijom razvoja festivala, uvođenjem novih mesta zabave (Beer Garden) i samim tim povećanjem inostranih gostiju, Belgrade Beer Fest planira u budućnosti da generiše još veću zaposlenost. Bez obzira da li će raditi na štandovima, u samoj organizaciji ili na promociji festivala, svi koju budu deo ovogodišnjeg Belgrade Beer Fest-a, pored zarade, steći će veliko iskustvo i stvoriti mnogobrojne kontakte radeći na događaju koji, po angažovanim resursima i poseti, ne zaostaje za najvećim svetskim festivalima.\nUTICAJ FESTIVALA NA HOTELIJERSTVO\nPo rečima prof. Georgi Genova, direktora HORES-a, 60% popunjenosti hotelskih smeštaja u Beogradu generisano je manifestacijama (kulturnim/turističkim/sportskim). Posetioci Beer Festa su različitog godišta, afiniteta i želja, tako da imaju potrebe za sve vrste hotele i hostela, od onih namenjenih omladinskom turizmu, pa do hotela najviših kategorija. Pored posetilaca usluge beogradskih hotela i hostela koriste i izvođači, gosti kompanija učesnika Belgrade Beer Fest-a, ljudi zaposleni u produkciji bendova koji stižu iz inostranstva i mnogi drugi, od čega hotelijeri prihoduju velike zarade. Na primer, za vreme Oktoberfest-a, celokupni smeštajni kapaciteti grada Minhena su rasprodati godinu dana unapred.\nPovezana vest: Rođendanski koncert Crvene jabuke 12. novembra u Sava centru\nBelgrade Beer Fest će svakako unaprediti saradnju sa hotelijerskom privredom, kako bi se naši gosti osećali što udobnije tokom boravka u Beogradu.\nUTICAJ FESTIVALA NA IMIDŽ DRŽAVE\nPored direktnih finansijskih rezultata za budžet, poruka koju će posetioci festivala iz drugih zemalja poneti sa sobom, da je Srbija gostoprimljiva zemlja, željna druženja i interakcije sa okruženjem, najvažnija je i nemerljiva vrednost Belgrade Beer Fest-a. Nematerijalna korist festivala je svakako u građenju imidža Srbije, koja treba da privlači sve veći broj turista.\nBy ATA Stars Redakcija|2018-06-13T20:53:17+01:00avgust 8th, 2016|Muzika|0 Comments


Google kaže da svakog dana provere 50 milijardi aplikacija da bi zaštitili korisnike od malicioznih aplikacija\nMobilni telefoni, 14.02.2019, 13:30 PM\nGoogle je objavio nove podatke koji ilustruju napore kompanije da poveća bezbednost korisnika Androida, otkrivajući da sada mnogo više pažnje posvećuje aplikacijama koje na kraju budu dostupne za preuzimanje u Play prodavnici.\nProšle godine, na primer, Google je odbio 55% više aplikacija nego prethodne godine, dok se procenat suspenzija aplikacija povećao za čak 66%.\nSve ove aplikacije mogle su ugroziti korisnike Google Play prodavnice zlonamernim aktivnostima, koje uključuju agresivno prikazivanje reklama i prikupljanje korisničkih podataka.\n“Ova povećanja mogu se pripisati našim stalnim naporima da se pooštre pravila kako bi se smanjio broj štetnih aplikacija u Play prodavnici, kao i našim ulaganjima u automatizovane zaštite i ljudske procese pregleda koji igraju ključnu ulogu u identifikaciji i borbi protiv loših aplikacija”, kaže Endru An, menadžer proizvoda Google Play prodavnice.\nAn objašnjava da, iako Google naporno radi na tome da spreči da opasne aplikacije stignu do Google Play prodavnice, kompanija takođe pokušava da spreči i da one koje su već dostupne za preuzimanje ne dobijaju ažuriranja koja se mogu iskoristiti u opasne svrhe.\nKao rezultat toga, Google Play Protect skenira najmanje 50 milijardi Android aplikacija svaki dan, kaže kompanija, što znači da je verovatnoća da aplikacije iz Google Play prodavnice naprave bilo kakvu štetu osam puta manja nego kada aplikacije preuzimate iz drugih izvora.\nGoogle obećava da će se i 2019. fokusirati na privatnost korisnika, sa novim pravilima koja će biti objavljena u narednim mesecima.\n“U oktobru 2018. godine, najavili smo novu politiku koja ograničava korišćenje dozvola za SMS i evidenciju poziva na ograničen broj slučajeva, kao što je aplikacija izabrana kao podrazumevana aplikacija za pozivanje ili slanje tekstualnih poruka”, kaže An. “Nedavno smo počeli da uklanjamo aplikacije iz Google Play prodavnice koje krše ova pravila. Planiramo da uvedemo dodatna pravila za dozvole za uređaje i korisničke podatke tokom 2019. godine.”\nGoogle kaže da njegovi podaci pokazuju da su 80% zlonamernih aplikacija delo starih prestupnika, pa je kompanija najavila da će u budućnosti više pažnje posvetiti njima.


Prema podacima izveštaja “Reportera bez granica” Kosovo je palo za osam pozicija na listi slobodnih medija u odnosu na prošlu godinu i sada se nalazi na 78. mestu.\nU izveštaju se navodi da je “pristup određenim informacijama često ograničen na određenu etničku ili političku grupu, a mediji se uglavnom fokusiraju na pitanja koja se tiču njihove zajednice i pokrivajuih isključivo iz svog ugla gledišta”.\nUrednik i novinar Darko Dimitrijević je za RTV Kim rekao da je najveći problem sa kojim se susreću novinari iz srpskih redakcija jezička barijera od strane kosovskih institucaja, iako su na Kosovu službeni jezici srpski i alabanski.\n“Kada su u pitanju srpski mediji jedan od najvećih problema je nepoštovanje jezičkih sloboda od strane kosovskih institucija a to je došlo u vreme od početka pandemije koronavirusa, kada pojednina ministarstva, nisu delila obaveštenja i prevode za srpske novinare”, istako je Dimitrijević.\nU izveštaju “Reportera bez granica” se navodi i da su „novinari na Kosovu i mediji izloženi neprijateljskom okruženju, što uključuje fizičke i verbalne napade, sajber napade, cenzuru i nedostatak transparentnosti po pitanju vlasništva medija“.\nNovinarka Medija centra Katarina Marinković je za RTV Kim istakla da njihova redakcija nije imala problema u vidu cenzura.\n“Mi smo apsolutno slobodni da radimo svoj posao u smislu da nemam nikakvu ceznuru ni od koga, niti bismo na to ikada i pristali”, kazala je Marinković.\nOna napominje da je provokacija bilo, ali da ih nisu obeshrabrile.\n“Postoje provokacije od nekih pojedinaca, kojima se ne sviđa kako i šta radimo, ali to nas samo ohrabrujue, i u takvim slučajevima znamo da radimo svoj posao profesionalno i odgovorno”, poručila je Katarina.\nNovinar Darko Dimitrijević takođe napominje da na njihov mediji nije nije bilo političkih uticaja na izveštavanje, ali da su beogradski tabloidi negativno izveštavali o njemu.\n“Kada su u pitanju profesija i ono čime se bavimo nismo imali slučajeva ugrožavanja slobode. Mada generalno utisak je da su na Kosovu ali i u region mediji podeljeni, da su nevladini i provladini. Mediji treba da se bave istinom, suštinom, činjenicama, i to bi trebalo da se poravi u narednom periodu”, smatra Dimitrijević.\nNakon objavljivanja izvešaja, Udruženje novinara Kosova je izrazilo zabrinutost i ocenjuje da pad za osam mesta pokazuje koliko je zapravo Kosovo nazadovalo po pitanju medijske slobode.


Oporavljeno je 109 osoba, a prijavljen je i jedan smrtni slučaj sa potvrđenim prisustvom virusa korona. Reč je o muškarcu starije životne dobi, sa pridruženim bolestima – rekla je Đurovićeva novinarima, prenosi Srna.\nĐurovićeva je rekla da je hospitalizovano osam lica, u izolaciji su 53 osobe, dok je kućno lečenje napustilo 239 lica.\nBIO U ISCRPLJENOM STANJU Muškarac iz Višegrada pronađen NAKON 11 DANA POTRAGE\nPRIRODNE LEPOTE GRADA NA DRINI Razgovori o turističkoj promociji Višegrada u Tokiju\nCRNI NIZ SE NASTAVLJA U teškom udesu kod Višegrada poginuo motociklista\nU protekla 24 časa, u Federaciji BiH testirano je 310 uzoraka, od kojih je 174 pozitivno na korona virus (SARS-CoV-2).\nPOTREBNE STROŽE MERE Vozači u BiH duguju više od 36,5 miliona evra za saobraćajne prekršaje\nVozači u BiH za neplaćene kazne za saobraćajne prekršaje duguju više od 73 miliona KM, a mišljenja stručnjaka iz ove oblasti su da je potrebno uvesti strožije kazne i restriktivnije mere kako bi se suzbilo nepoštivanje saobraćajne kulture i pravila.\nLEČENJE KORONE KRVNOM PLAZMOM Nadležni iz FBiH već neko vreme u kontaktu sa stručnjacima iz SAD\nZavod za transfuzijsku medicinu FBiH se pre određenog vremena obratio Federalnom ministarstvu zdravstva u vezi s mogućnosti pokretanja procesa lečenja krvnom plazmom, saznaje Klix.


Dešavanja Vakcine štite i od delta soja koronavirusa\nOformljeni mobilni timovi za vakcinaciju po kućama\n„Imamo na raspolaganju doze Sinofarma, Fajzera i Astra Zeneke koje se mogu primiti na tri punkta, Univerzitetsku centar, Delta\nsiti i muzički centar“, kaže Ralević dodajući kako građani i dalje imaju svijest o tome da treba da se vakcinišu.\nOna poručuje da trenutne brojke koje su u opadajućem nizu nijesu pravi parametar stanja koje se može razviti na jesen i u periodu koji dolazi.\n„Građani treba da se vakcinišu kako bi preduprijedili ono što nas čeka\nna jesen“, kaže Ralević.\nOna posebno naglašava kako su sve vakcine djelotvorne i kod novog delta\nsoja koronavirusa. Novitet u radu, kada je borba protiv koroanvirusa u pitanju, jeste da su oformljeni mobilni timovi za vakcinaciju po kućama.\n„Porodice koje imaju više od dva člana mogu da se prijave na telefon 067 092 115 i ostave podatke. Mobilni timovi će doći da ih vakcinišu.Takođe, i firme mogu da se prijave i da zakažu kolektivno primanje vakcina u određenom terminu kako bi izbjegli čekanje“, pojašnjava Ralević za Agenciju Mediabiro.\nNa pitanje koja vakcina je najpreporučljivija osobama sa hroničnim oboljenima, Ralević kaže da je svakako najbolje da se te osobe konsultuju sa ljekarima koji prate njihove bolesti.\n„Oni su najupućeniji i oni im mogu dati najbolju preporuku. U slučaju da ne mogu doći do ljekara kod kojih su zavedeni, na našim punktovima će dobiti informacije i preporuke koje važe i od Instituta za javno zdravlje a i od strane struke u zavisnosti od oboljenja o kom se radi“, rekla je ona.\nNajmanje, kaže, stižu Fajzerove vakcine – samo jednom sedmično i to od 100 do najviše 300 doza.\n„Građani moraju znati da i dalje postoje prioritetne grupe. Građani sa prioritetom koji treba da prime Fajzerovu vakcinu javljaju se kod nas i mi onda pravimo spisak, obavještavamo ih gdje, kada i kako će primiti vakcinu. Ostali građani prosto treba da imaju strpljenja i da znaju da moraju da sačekaju svoj red“, objašnjava ona.\nOno što ohrabruje je što se sve više mladih ljudi odlučuje za vakcinaciju.\n„Od kako je počela masovna vakcinacija dolaze nam i mladi ljudi, i to slobodno mogu da kažem u većem procentu od starijih ljudi. Pozivamo ih da i dalje dolaze u većem broju“, poručuje Ralević.\nKomentarišući negativne efekte vakcine, ona kaže da do sada nijesu registovane veće nuspojave na vakcinu.\n„Najčešće nuspojave su bol u mišićima i kostima, malaksalost, temperatura, pospanost, glavobolja…Sve je to normalno da traje do tri dana, obično prođe i za par sati. Ukoliko potraje duže od tri dana pacijent obavezno mora da se javi izabranom ljekaru“, jasna je Ralević.\nOna je apelovala na sve građane da se vakcinišu kako bi što spremnije dočekali jesen i nove sojeve koji su u opticaju.\n„Dođite, vakcinišite se, postoji način samo je bitna volja“, zaključuje Ralevićeva.\nPrethodni tekstSunčana strana sjećanja\nSledeći tekstKratke priče Gordana K. Čampara


Srpski kukuruz uskoro na tržištima Indonezije i Vijetnama! - Bolja Zemlja\nSrpski kukuruz uskoro na tržištima Indonezije i Vijetnama!\nKako je izjavio ministar poljoprivrede Branislav Nedimović, posle dobijanja sertifikata za izvoz pšenice u Egipat, suncorketa i ulja za Tursku, kukuruza za Kinu, na redu je dobijanje dozvola za izvoz srpske žitarice za Indoneziju i Vijetnam, prenose Novosti.\nMinistar Nedimović je istakao na prvoj Srpskoj žitarskoj konferenciji “Serbija Grain konferens 2019”, da je tržište EU i dalje jedno od najznačajnijih kupaca žitarica iz naše zemlje, naročito soje.\n„Sledeće godine biće obezbeđena podrška proizvođačima za setvu pšenice sa deklarisanim semenom, kako bi se povećali izvoz i kvalitet zrna. Kako ne bi deo pšenice otišao za stočnu hranu, obezbedićemo podršku za kupovinu kvalitetnog semena, jer otvaramo nova tržišta za taj proizvod. Svakako, najveći problem kod žitarica jesu transport i logistika, pa će početkom novembra biti održan sastanak sa predstavnicima Svetske banke (SB), na kome će biti reč i o tome“, naglasio je ministar.\n„Ako mogu govedina i vino u Kinu, može i kukuruz“, naglasio je Nedimović i dodao da, kada je reč o Turskoj, njihovi inspektori koji su sada u Srbiji kontrolišu uslove prerade, i više ništa nije do nas. Ugovoreno je da do kraja godine bude izvezeno 2.400 tona govedine u Tursku.\n“Serbija Grain konferens 2019” organizovana je u okviru zajedničkog projekta između Udruženja “Žita Srbije” (UŽS), Agencije za hranu i poljoprivredu (UN FAO) i Evropske banke za obnovu i razvoj (EBRD), pod pokroviteljstvom Ministarstva poljoprivrede.\n„Ove godine izvezeno je 4,3 miliona tona žitarica, a postoji potencijal da to bude više od pet miliona tona. Suše će biti sve više, a Srbija navodnjava svega tri-četiri odsto zemljišta“, ispričao je Miloš Milovanović, koordinator projekta FAO.\n„Naša zemlja će biti 57. država članica i bićemo prvi u okruženju. Uz zemlje EU, tu je i Rusija. Sve informacije koje tu budemo dobili podelićemo sa poljoprivrednicima“, ispričao je Nedimović.\nPrethodni tekstUHAPŠENI ZBOG PALJENJA STRNJIKE!\nSledeći tekstOd soje biodizel, sušenje kukuruza, tov svinja – kako izgleda ZAOKRUŽEN sistem na farmi u Sremu?


Gimnazijalci putuju za Lisabon\nUčenici JU Gimnazija Cetinje, Bojana Ivanović i David Vuković sa direktoricom škole Natašom Stanojević, učestvovaće na međunarodnoj konferenciji pod nazivom “Kakve su škole potrebne našem društvu”, koja će se 28. i 29. maja održati u Lisabonu.\nUčenici će imati mogućnost da učestvuju u debati koja će, kako su objasnili iz ove obrazovne ustanove, između ostalog obezbijediti platformu za razmjenu međusobnih iskustava uz potenciranje razmišljanja o važnosti individualnog učešća u temama od zajedničkog značaja.\nKonferencija okuplja organizacije sa tri kontinenta i ima za cilj pokretanje debate o nemogućnosti postojanja “neutralne“ škole, uz napomenu da je obrazovanje u državnim školama i dalje odličan instrument za transformaciju društva koje se kreće ka većoj demokratiji, inkluziji, jednakosti. Od savremene škole očekuje se obrazovanje budućeg građanina/ke kao participativne, informisane, sposobne i odgovorne osobe. U tu svrhu, neophodno je da edukatori i nastavnici budu adekvatno obučeni i nadasve svjesni uloge glavnih aktera demokratije – saopšteno je iz cetinjske gimnazije.\nZajednički zaključci konferencije biće upućeni donosiocima odluka zemalja učesnica.


Interno raseljeni krenuli organizovano autobusima na izbore na Kosovu i Metohiji - Sputnjik Srbija\nInterno raseljeni krenuli organizovano autobusima na izbore na Kosovu i Metohiji\n07:53 14.02.2021 Preuzmite kraći link\nInterno raseljena lica krenula su noćas oko ponoći iz Beograda, organizovano autobusima, put Kosova i Metohije kako bi ostvarili svoje pravo i glasali na prevremenim parlamentarnim izborima koji se održavaju danas.\n„Mnogo je bitno da izađemo na izbore, da nas izađe što više“, rekao je Tanjugu Zoran Grujić, rodom iz Peći.\n„Nije svejedno da li će nas biti tamo sedamsto ili šest, sedam, deset hiljada ljudi. Mi ćemo dobiti naših deset poslaničkih mesta, ali je to važno i za buduće izbore“, rekao je Grujić, koji smatra da je to obaveza svih ljudi koji imaju pravo glasa na KiM.\nSlobodanka Marjanović je rekla da se nadaju da će posle izbora da bude bolje.\n„Idem da glasam, očekujem da ćemo da pobedimo“, rekao je Blagoje Nedeljković rodom iz okoline Kosovske Kamenice.\nMiodrag Popović je istakao da ide da glasa za Srpsku listu i da očekuje ubedljivu pobedu.\nOn je dodao da, iako prvi put na izborima neće biti međunarodnih posmatrača misije OEBS-a, ne očekuje manipulacije albanske strane, jer ne misli da bi oni imali koristi od toga.\nOni će glasati na tri punkta na Kosovu i Metohiji.


Banja Luka zainteresovana za saradnju sa NR Kinom china radio international\nBanja Luka zainteresovana za saradnju sa NR Kinom\n2013-11-21 11:55:40 cri\nRepublika Srpska za sada je jedno od najvažnijih odredišta kineskih investicija na Balkanu. Zahvaljujući ugovoru, koji je potpisan prošle godine u Pekingu, počela je izgradnja termo-elektrane u Stanarima kod Doboja, a glavni grad Republike Srpske na sastanku lokalnih lidera Kine i zemalja centralne i istočne Evrope ponudio je sopstvene projekte, koji bi mogli da budu zanimljivi kineskim partnerima.\nPrema zvaničnim podacima, iako ima i kineskih investitora koji poseduju trgovačke firme na veliko i malo u BiH, ukupna vrednost kineskih investicija do početka izgradnje termo-elektrane u Stanarima bila je marginalna i predstavlja tek 0,03% od ukupnih stranih investicija u Bosni i Hercegovini.\nKorporacija "Huawei", sa predstavništvom u Bosni i Hercegovini, snabdevač je tri velike telekomunikacione korporacije u Bosni i Hercegovini.\nNaš sagovornik danas je Slobodan Gavranović, gradonačelnik Banja Luke, koja je u Čongćingu imala veoam zapažen nastup i promociju projekata. Da ga čujemo.